ناشاد: تەنهایی سەرچاوەی ئیلهامی شێوەکاریمە - RojNews\nناشاد: تەنهایی سەرچاوەی ئیلهامی شێوەکاریمە\nناشاد نزیکەی ٥٠ ساڵە شێوەکارەو ئازار و خەمەکانی لە ڕێگەی فڵچەکەی دەستییەوە دەخاتەڕوو، سەرچاوەی ئیلهامی وێنە پڕ خەمەکانیشی بۆ ئەو تەنهاییە دەگەڕێتەوە کە تێیدا دەژی.\nمحەمەد حەسەن ناسراو بە ناشاد لە ساڵی ١٩٥٤ لە گەڕەکی کانی ئاسکان لە شاری سلێمانی لە دایکبووە، ئەو شێوەکارە نزیکەی ٥٠ ساڵە خەریکی وێنە کێشانە و لە کارەکانیدا چەندین شێوازی هونەری بەکارهێناوە.\nسەرەتای بەهرەی شێوەکاری لە قۆناغەکانی سەرەتاییدا تێیدا دەرکەوتووە، کاتێک لە خوێندنگادا وێنەی شاخ و داری بە جوانترین شێوە دروست کردووە تا گەیشتووەتە ئەوەی هاوڕێکانیشی داوایان لێکردووە وێنەی شاخیان بۆ بکێشێت.\nپشتگیری باوکیشی هۆکارێکی دیکە بوو کە ناشاد پەرە بە بەهرەکەی بدات، وەک خۆی، دەڵێت: باوکم بۆیەی ئاویی بۆ دەهێنامەوە لەگەڵ دەفتەری وێنە و دەیوت دەی وێنە بکێشە، دواتر وردە وردە دەستم کرد بە وێنە کردن لە دیواری ماڵەوەدا.\nناشاد بۆ هاتنە نێو دنیای هونەری شێوەکاری بە کۆمەڵێک هونەرمەند سەرسام بووەو، دەڵێت: سەرسام بووم بە کارەکانی هونەرمەندی شێوەکار جەمال بەختیار، کە وێنەی دەکێشا سەیری دەستیم زوو زوو دەکرد، پێشی دەوتم سەیربکە، کە گەورەبوویت با ببیت بە شێوەکار، هەروەها هونەرمەند خالید زامدار کاریگەری ئەویشم لەسەر بووە.\nلە تابلۆکانیدا هەمیشە هەوڵی داوە وێنەی سروشتی جوانی کوردستان و وێنەی منداڵ و گەڵا و گوڵ بکێشێت لە وەرزەکانی کوردستاندا، وێنەی کەسایەتییە بەناوبانگەکانی وەکو چارلی چاپلن و ئەنیشتاین کە یەکێک بوون لەو کەسایەتییە بەناوبانگانەی ناشاد پێی سەرسام بووەو وێنەیانی کێشاوەتەوە.\nئەو شێوەکارە لە ژیانیدا ڕووبەڕووی کۆمەڵێک نەهامەتی و ناخۆشی و دەربەدەری بووەتەوە، بۆیە نازناوی "ناشاد"ی لەخۆی ناوە، تاوەکو ناوەکەی ئاماژە بێت بۆ ئەو ئازارەی کە چەشتویەتی، لە ئێستاشدا لە تاکە ژوورێکدا لە شاری سلێمانی بە تەنهایی ژیان بەسەردەبات.\nناشاد دەڵێت: حەزم لە تەنهاییە و من بە تەنهایی ڕاهاتووم، ئەگەر تەنهایی نەبوایە نەمەتوانی وێنە بکێشم، بۆیە تەنهایی ئیلهامی هونەرەکەمە.\nلە سەرەتادا بە قەڵەم ڕەساس وێنەکانی کێشاوە و دواتر لە ساڵەکانی ٧٠ لەسەر لەوحێکی ڕەش وێنەی دەکێشا، پاشان فڵچە و بۆیەی زەیتی و بۆیەی ئاوی و بۆیەی دیوار بەکارهێناوە، ئەمە وەک ئەوەی خۆی گێڕایەوە.\nجگە لە وێنەکێشان لەسەر وەرەقە لەسەر دیواریش وێنەی کێشاوە، وەک ناشاد خۆی دەڵێت:"کاتێک بێ لانە بووم و لەناو چوار دیواردا دەمامەوە و پارچە کارتۆنێکم دەدا بە خۆمدا و شەو تا بەیانی لە سەرمادا دەلەرزیم، بەیانی کە بە ئاگادەهاتم دیوارەکانم بۆیە دەکرد و وێنەم تێدا دەکێشا، هەروەها وێنەشم لەسەر دیوارەکانی چایخانەکان و نادی و کۆڵانەکان و ماڵەکانیشدا کردووە".\nناشادی شێوەکار ماوەی زیاتر لە پێنج ساڵە نەخۆشی شێرپەنجەی قورگی هەیە، ئەو نەخۆشیەش کاریگەری کردوەتە سەر هەناسەدان و قسەکردنی، لەگەڵ ئەو نەخۆشیەشدا نەخۆشی دڵ-یش بەرۆکی ناشادی گرتووە.\nلە خۆشەویستی بۆ وێنەکانی دوای تەواو بوونی لەلای خۆی دەیهێڵێتەوەو نایفرۆشێت، مەگەر پێویستی بە پارەکەی بێت بۆ کڕینی دەرمان بۆ نەخۆشیەکەی.\nناشاد، دەشڵێت: پێشانگای تایبەتیم زۆر کردوەتەوەو بەشداری پێشانگای هاوبەشی زۆرم کردووە، لە پێشانگاکاندا هاوڵاتیان بە شێوەیەکی باش پێشوازیان کردووە، بەڵام بەداخەوە کە هونەری شێوەکاری و پەیکەرتاشی لەلای کورد نەبووە بە کلتورێک، واتە لە ماڵانە بە ڕێژەیەکی کەم دەبینیت کە پەیکەرێکیان بۆ جوانی دانابێت یاخود تابلۆیەکیان هەڵواسیبێت.


شاسوار عەبدولواحید: ئەگەر دەستهەلات بەرسڤێ نەدەت گازیێ دێ بۆ خونیشاندانەکا مەزن کەین\nسەروکێ ڤەلڤینا نەوەی نوێ راگەهاند، دەستهەلاتێ منەت ب خەلکی نینە کو خەلکێ هەرێمێ مووچە نەبیت و د رەوشەکا خراب دابیت، گوت ژی، ئەگەر دەستهەلاتا خونیشاندەران نەدەت، دی گازیەکێ بۆ خۆنیشاندانەکا مەزنتر دەین.\nشاسوار عەبدولواحید سەروکێ ڤەلڤینا نەوەی نوێ، د پەیامەکێ دا ئەڤرۆ دەمژمێر ٩ێ شەڤ بەلاڤکر و دگەل سوپاسی کرنا پشکداریکرنا وەلاتیان د خونیشاندانێن ١٢ تەباخێ دا راگەهاند، "دەستهەلات و حکومەتا هەرێمێ خەما وێ یەکێ نینە کو خەلکی مووچە نەبیت و د رەوشەکا خراب دابن، بەلکی ئەوا بۆ وان گرنگ کۆمپانیایێن وان ل خالێن سنوری داهاتی وان زیدە ببیت".\nبەحس ژی کر، ئەو دخوازن وەلاتیان دگەل خونیشاندانان دا ئاش بکەین و ل دوو خونیشاندانێن دەربازبووی ل ٢٢ێ سباتێ و ١٢ تەباخێ هاتینەکرن، سەرکەفتیبوون ژ گەهاندنا نەرازیبوونا وان بێ کو خوین ژ دفنا وەلاتیەکێ بهێت.\nدازانین ژی، د خونیشاندانان دا دگەل زەلامان کچان و ژنان ژی ب رێژەکا زوور پشکداربوون، دخوازین رێژەیەکا زوور یا وەلاتیان و تەخوچینان بچنە سەر جادان و خونیشاندانێن زوور مەزن دروست بن، بۆ نیشاندانا نەرازیبوون و ژناڤبرنا حکومەتێ، ئەگەر بەرسڤا داخوازیێن وان نەدەن.\nسەروکێ ڤەلڤینا نەوەی نوێ گوت ژی، هندەک جاران دەستهەلات ب ئەنقەست خەلکی دهنێریت بۆ بەربارانکرنا جهان، لێ پێدڤیە وەلاتی نەکەڤنە داڤێن دەستهەلاتێ، خونیشاندانێب لارێ دا نەبەن.


تادێت به‌هۆى پۆسته‌وه ناكۆكییه‌كانى ناو یه‌كێتى له شارى كه‌ركووك به تایبه‌ت به‌ره‌و ئاڵۆزتر ده‌ڕوات و به‌شێك له كادیرانى ئه‌و حیزبه‌یش هۆشدارى تووند ده‌ده‌نه حزبه‌یكه‌یان كه له‌كاتى خۆى تۆڵه‌یانى لێ ده‌كه‌نه‌وه.\nبه‌پێى سه‌رچاوه‌یه‌كى ناو مه‌ڵبه‌ندى یه‌كێتى له كه‌ركووك بۆ "وشه" ئاشكراى كرد، یەکێتی نیشتمانی کوردستان هەوڵه‌كانى له به‌غدا چڕ كردووه‌ته‌وه بۆ وه‌رگرتنى پۆستی بەرێوەبەری گستی پۆلیسی کەرکووک، بۆ ئەو مەبەستەیش ناوی کەسێكی به فه‌رمى پێشکەشی وەزارەتی ناوخۆی عێراق کردووە.\nسه‌رچاوه‌كه گوتى، بەپێی نووسراوێک یەکێتی نیشتیمانی کوردستان پێشتر ناوی دوو کاندیدی خۆی نارد بۆ بەغدا بۆ ئەوەی پۆستی بەڕێوەبەری گشتی پۆلیسی کەرکووک وەربگرێت، به‌ڵام ئه‌مڕۆ هه‌ینى 15ى شوبات، یەکێتی ناوی ئەو کاندیدەی ناردووە بۆ وەزارەتی ناوخۆی عێراق به ته‌واوى یه‌كلاى كردووه‌ته‌وه كه محەمەد عوسمان مەعروف ناسراو بە حەمە سور دووشیوانیە کە پێشتر ئەندامی پەرلەمانی عێراق بوو لە فراکسیۆنی یەکێتی.\nزیاتر گوتى، به‌و هۆیه‌وه یه‌كێك لە کاندیدەکان "عەمید شێرزاد مارف" ناوسراو بە شێرزاد مۆفەری و بنه‌ماڵه‌كه‌ى لە بابەتەکە ئاگادار کرانەوە تووڕەیی زۆریان نیشان داوە و پێیان راگەیاندوون کە دەبێت کەسێکی ئەوان کاندید بێت. بۆ ئەوە پشتیان بەوە بەستووە کە "دووشیوانی هیچ لە سەربازیی نازانێ".\nجێى ئاماژه پێكردنه كه پیشتر بەپێی ڕێککەوتنی یەکێتی و پارتی پارێزگاری کەرکووک بۆ یەکێتی و بەڕێوەبەری پۆلیسی قەزا و ناحییەکانیش بۆ پارتی بوو، بەڵام ئەم هەوڵەی ئێسته‌ی یەکێتی جارێکی تر ناکۆکی دەخاتەوە ناو پێوەندییەکانی كورده‌وه له‌ناوچه‌كه و خوودى حزبه‌كه‌یشیانه‌وه.\nئه‌م بابه‌ته 3676 جار خوێنراوه‌ته‌وه


به‌رپرسه‌كێ پایه‌بلندێ په‌كه‌كێ و هه‌سه‌دێ ره‌ڤیایه ئیماراتێ - دارکا مازی\n«پۆلات جان» كادرۆیێ پایه‌بلند یێ په‌كه‌كێ و ئه‌ندامێ هه‌ماهه‌نگكار یێ هێزێن سووریه‌یا ده‌مۆكراتیك ب هێزێن كوالیسیۆنا ناڤده‌وله‌تی ره، ژ به‌ر ده‌ركه‌تنا ناكۆكییان ل نێڤبه‌را وی و مازلووم عه‌بدی ره‌ڤیایه ئیماراتێ.\nچاڤكانیێن پێگه‌ها «داركا مازی» ئه‌شكه‌ره كر، پۆلات جان ب فەرمانا کۆنسەیا پەکەکێ ل چیایێ قەندیلێ و د بن گڤاشێن «باهۆز ئەردال» دە ب نهێنی دەرباسی باشوورێ کوردستانێ بوویه و ده‌مه‌ك بوو ل باژارێ سلێمانیێ د ما، لێ به‌لێ نكاری ژ ور ده‌رباسی قه‌ندیلێ ببه.\nچاڤكانیێن مه ده‌ستنیشان كر، پۆلات بێی هایدارییا مازلووم عەبدی ب ئاوایەک نهێنی دەرباسی باشوورێ کوردستانێ بوویە و چوویە سلێمانیێ داکو هەرە چیایێ قەندیلێ، لێ به‌لێ پاش کو پۆلات دەمەکی ل سلێمانیێ دمینە و پەکەکە وی دەرباسی قەندیلێ ناکە، ژ نەچاری پێوەندیێ ب «مەزلووم عەبدی» دکە و ژ وی رە دبێژە: «ئەڤ دەمەکە ئەز ل سلێمانیێ داکو دەرباسی قەندیلێ ببم، لێ بەلێ ت فەرمان و تەعلیمات و نزیکاتیەک ژ من رە نایێ».\nل سەر ڤێ یەکێ پۆلات جان داخوازا تەعلیماتان ژ مازلووم عەبدی دکە، لێ ژ بەر کو پۆلات ب نهێنی و بێی هایدارکرنا مازلووم دەرباسی باشوورێ کوردستانێ بوویە، مازلووم پر هێرس بوویە و نەرازیبوونا خوە ژ پۆلات رە دیار کرییە و ژ وی رە راگهاندییە، «ژ بەر کو تو بێی دەستوورییا من دەرباسی باشوور بوویی، ئەز نەئامادەمە ت موداخەلەیا ڤێ مژارێ بکم».\nهەر وها چاڤکانیێن مە تەکەز کر، پشتی ڤێ یەکێ مازلووم عەبدی، پۆلات جان ژ ئەرکا وی وەکە هەماهەنگکارێ هێزێن سووریا دەمۆکراتیک ب هێزێن کوالیسیۆنا ناڤدەولەتی رە دوور خستییە، ژ ئالیێ خوە ڤە پۆلات جان ژی ژ ڤێ هەلوەستا مەزلووم عەبدی عاجز بوویە و پرسگرێکێن هەری کوور د نێڤبەرا وان دە دەرکەتنە.\nچاڤکانیێن مە هەر وها تەکەز کر، ل سەر ڤێ پرسگرێکێ پۆلات جان عاجز بوویە و ل مەها کانوونا دویەمین یا ئیسال 2022ێ چوویە دوله‌تا ئیماراتا عەرەبی و هەیا نها ئامادە نەبوویە ڤەگەرە.


شەهاب وەهاب روسەم لە کتاو باوەگەزی ئویشێد - شـه‌فـه‌ق نيـوز\nشەهاب وەهاب روسەم لە کتاو باوەگەزی ئویشێد\nشه‌فه‌ق نیوز/ هەنای شۆڕش کوردستان دەسکردەپی لە ئەیلول ١٩٦١، باس شۆڕشەگە باس گشت خەڵک خانەقین بوی، لەگشت شوینیگ و لەگشت ماڵیگ، لە گەراجەگە ک باوگم لەناوی کارکەێد، خاوەن دوکانەیل پەیوەندی وەیەکەو داشتن، هەرچەن تەمەنو پیشەیلیان جیوازبوی، یە ئاسنگرە یە فیتەرە، مەحمود ئۆتیچی هەمیشە هاتیاد ناو ئەو دانیشتنەیل قسەو باسە لەناو گەراجەگە، باس گشت خەوەریگ نوو کردیان، وهەرچەگ لەناو سەریان بویاتاد، یەگجا ژنەفتم باس شۆڕش تەموز کردیان، ناو عەبدلکەریم ومەڵا موستەفا هاوردیان، چوین هاتیەسەو لە یەکێتی سۆڤێت، یەکیگ لە جارەیل باس رەوشەگە کردیان وکردارەیل پیاوەیل ئەمنو هەواڵگیری لە شارەگە چوین ئەو گەنجەیلە دەسوەسەرکەن ک لاین سیاسین، (مەشەی ئەڵماس) ک شۆفێریگە وت؛ براگانم، ئی رەوشە هەوەیجوورە مینیگەی، تا شۆڕش کوردستان سەربکەفێد، وەلی ئی شۆڕشە دریژە کیشێد، باوەڕ نەیرم ئیمە بەرەگەی بخوەیمن، ئیجا نووڕستە پیمەو ومنیش مناڵیگم، وەپسکەخەنەیگەو وت؛ شایەت کوڕەگەی خاڵو وەهاب ئەو سەرکەفتنە بوینێد و ئارامییگ لەسای ئەوە گوزران بکەێد.\nچشتیگ نەمەن حکومەتەگە وەخانەقین وخڵکەگەی نەکەن، ئی شارە زانیاگە ک شاریگ کوردە، بەڵکم لەوەخت دروسکردن ئی حکومەتە دویای جەنگ جهانی یەکەم، هەوڵدا وەگشت شیوەیگ تەعریب شارەگە بکەێد، لە شەسەگان نەهیشتن هویج چشتیگ بادەناو شارەگە، ئەگەر خواردەمەنی بهاتادە ناو سزای بازرگانەیلە دیان، خاوەن دوکانەیل بایەسە موڵەت لە ئەمنەیلە بوردیان تا لەبەغدادەو چشت بسەندیان، خاڵەیل وەشکنین و ئازازو خوەیان تاڵان لەبارەیلە کردیان، لە خاڵ وەشکنین مەنسوریە بانزین ماشینەگان وەشکانیان، ئەگەر بانزین لەتی بویاتاد زیاتر لەوەی ک بڕەسنێدەی خانقین، تانکی ماشینەیلە چوڵ کردیان، وهەمیشە قسەی گەن وەسوارەیل کردیان وەبی هویچ رێزیگ ئەرا گەورایگ یا بویچگیگ.\nخاڵو کازم، تەکسی ئیستێشنیگ داشت، ناوبەین خانەقین و بەغداد کارکردیاد، رەنگ ماشینەگە جوور رەنگیگ خاکی بوی، لە خاڵ مەنسوریە گیری هاوردن، ک سوپای سوریا و ئوردن لەتی بوی، وەتنەپی؛ بایەسە رەنگ ماشینەگەد ئاڵشت بکەێد، چوینکە هەروەختیگ رەسێدە لای خاڵەگەمان گومان کەێمن ک ماشین ئەفسەریگ لە سوپا هاتیە، ئاخری خاڵو کازم بیچارەبوی ک رەنگ بۆنید ماشینەگەی بکەێدە کەو تاریک، وهەرکەسیگ پرسی ئایا ئەرا رەنگ ماشیند ئاڵشت کردیدە؟ وتیاد: ترسم برا سوری وئوردنیەیلە بتوریەێن لەلیم.


6 ڕاهێنەر لەگەڵ كۆتایی ساڵدا ماڵئاوایی دەكەن |\nHome گشتی وەرزش 6 ڕاهێنەر لەگەڵ كۆتایی ساڵدا ماڵئاوایی دەكەن\nوادەردەكەوێت ئینریكی كۆتا ڕۆژەكانی خۆی لەگەڵ بەرشەلۆنەدا بەسەرببات، بەوپێیەی خراپترین وەرزی لەگەڵ یانە كەتەلۆنییەكە بەسەربردووە، جگە لەوەش هەڵمەتێك بۆ دوورخستنەوەی دەستی پێكردووە، كە میسی ئەستێرەی یەكەمی یانەكە سەرپەرشتی دەكات\nسەرچاوە ڕۆژنامەنووسییەكان باس لەوە دەكەن، تۆماس تۆخێلی ڕاهێنەری بڕووسیا دۆرتمۆند پەیوەندیی بە یەكێك لە یانەكانی ئیسپانیا یان ئینگلتەراوە دەكات، پاش ئەوەی ئەم وەرزە نەیتوانی ئاستێكی ئەوتۆ لەگەڵ یانە ئەڵمانییەكە پێشكەش بكات.\nدۆخی ئالێگری جیاوازە، ئەو بەهۆی ئەنجامە باشەكانییەوە لەگەڵ یوڤنتۆس، پێدەچێت گرێبەستێكی گەورەتری پێشكەش بكرێت، زۆربەی سەرچاوەكان ئاماژە بەوە دەكەن، یانەی ئارسناڵ دەیەوێت ئالێگری بكاتە شوێنگرەوەی ئارسن ڤینگەر.\nئەگەرچی تاكو ئێستایش بەردەوامە لەسەر ئەنجامە باشەكانی لەگەڵ ئەتلەتیكۆ مەدرید، بەڵام لەچەند بۆنەیەكدا ئەوەی دركاندووە، كە ئەم وەرزە دوایین وەرز دەبێت لەگەڵ یانە مەدریدییەكەدا و پێدەچێت پەیوەندیی بە ئینتەرمیلانەوە بكات\nبەهۆی ئەنجامە بەرچاوەكانییەوە لەگەڵ یانەی ئیڤەرتۆنی ئینگلیزی، سەرچاوەكان ناوی ڕۆناڵد كومان بە یانەی بەرشەلۆنەوە دەبەستنەوە و پێشبینی ئەوە دەكەن، ئەو ڕاهێنەرە هۆڵەندییە وەرزی داهاتوو جێگەی لویس ئینریكی بگرێتەوە\nپێدەچێت هاندەرانی ئارسناڵ لەوە زیاتر بەرگەی ئەنجامە خراپەكانی یانەكەیان نەگرن، بۆیە باشترین ڕێگە لەبەردەم ئیدارەی یانەكەدا دوورخستنەوەی ئەو ڕاهێنەرە مێژووییەی یانەكەیە، كە ساڵانێكی زۆرە دەستكەوتێكی ئەوتۆی بەدەست نەهێناوە.


له‌لایه‌ن: محەمەد ڕزگار - به‌روار: 2021-11-18-22:23:00 - کۆدی بابەت: 7214\nڕۆڵی کورد لە شۆرشی ١٤ی تەمووزی ١٩٥٨\nشەڕ لە داغستان\nداگیرکردنی داغستان یان شەڕی داغستان (بە ئینگلیزی: War of Dagestan)، جەنگێکی ماوەکورتی نێوان ڕووسیا و کۆماری داغستان بوو لە ساڵی ١٩٩٩.\nلە ڕۆژی ١٩٩٩/٨/٧ سوپای ئیسلامی بۆ پاراستنی ئاشتی (IIPB) کە ڕێکخراوێکی ئیسلامییە بە سەرکردایەتی سەرکردەکانی (شامیل باسایڤ، بن خەتتاب، ڕەمەزان ئەحمەدۆڤ و عەرەبی باراییڤ) هێرشی کردە سەر کۆماری داغستانی دراوسێی چیچان، ئەمەش بە هاوکاری ئەنجوومەنی شورای داغستان کە ویستی جیابوونەوەی لە ڕووسیای فیدراڵی هەبوو.\nلە ١٩٩٩/٨/٤ کۆمەڵێکی زۆر چەکداری ڕووسی لە شەرێکی سەر سنوور کوژران کە لەگەڵ کۆمەڵێک چەکداری ماگۆمیدۆڤ بە سەرۆکایەتی باگۆتدین کیبدۆڤ ڕووبەڕوو بووبوونەوە، لە ٧ـی مانگی ئاب باساییڤ و خەتتاب بە فەرمی هێرشیان کردە سەر کۆماری داغستان بە کۆمەڵێک چەکداری لە نێوان ١,٥٠٠ بۆ ٢٠٠٠ سەرباز کە لە خەڵکی داغستان و چیچان پێک هاتبوون لەگەڵ کۆمەڵێک جیهادیی وڵاتانی دیکە، بەهۆی ئەوەی پێیان وابوو ناوچەکانی قەوقاز هی موسوڵمانانە و نابێت لەژێر دەسەڵاتی ڕووسیدا بێت.\nخەتتاب بە سەرکردەی سەربازی هێرشەکە و باساییڤیش بە سەرۆکی گشتیی مەیدانی جەنگ دیاری کران، لە هەردوو ناوچەی تسومادی و بۆتلیک کۆمەڵێک گوندیان داگیرکرد هەتاوەکوو ١٠ـی٨، لەوکاتەشدا دەوڵەتی داغستانی ئیسلامیی سەربەخۆیان ڕاگەیاند و جەنگیان دژی حکوومەتی داغستانی خیانەتکار و هێزە چەکدارەکانی ڕووسیا ڕاگەیاند.\nوەڵامدانەوەی فیدراڵی بۆ دۆخەکە هێواش بوو و بەخێرایی نەجوڵانەوە، بۆیە یەکەمین بەرگری لەلایەن پۆلیسی داغستان و خەڵکی مەدەنی و دامەزراوەی ناڕێکخراوەوە ئەنجام درا، باساییڤ و خەتتاب ئەوەی چاوەرێیان دەکرد ڕووینەدا و خەڵکی پێشوازی لێ نەکردن و خەڵکێکی زۆر دژی سوپا ئیسلامییە توندڕەوەکە کۆبوونەوە.\nلەدوای بەرگری خەڵکی سوپای ڕووسیا هاتە سەر هێڵ و بە تۆپباران و هێرشی ئاسمانی بەشداری جەنگەکەی کرد و یەکەمین هێرش لەلایەن سوپای ئاسمانی ڕووسیاوە کرایە سەر گوندی تاندۆ، بەهۆی ئەم هێرشانەوە چەکدارەکان ڕێگای پشتیوانییان لێ بڕا و شپرزەبوون، لەو کاتەشدا لە مۆسکۆوە هێرشی پێچەوانە بە فەرماندەیی ڤیکتۆر کازانتسیڤ ئامادەکرا، لە ٨/٢٣ باساییڤ و خەتتاب لە ناوچەی بوتلیخسکی کشانەوە بۆ خۆڕێکخستنەوە و دووبارە هێرش کردن.\nئەم جەنگەش تاقیکردنەوەیەک بوو بۆ تانکی تی-٩٠ـی ڕووسی کە تێیدا بە ٨ بۆ ١٢ تانک لە ناوچەی کادار بەرگرییان کرد و یەکێک لە تانکەکان سەرەڕای پێکرانی بەردەوام بوو لە کارەکانی.\nلە شەوی ٤ـی ئەیلوول کاتێک هێزەکانی ڕووسیا کۆتا بەرگریی ناوچەی کاداریان دەشکاند، ئۆتۆمبێلێکی بۆمبڕێژکراو هێرشی کردە سەر بینایەکی سەربازی لە گوندی بۆیناکسکی داغستان و ٦٤ کەسی تێدا کوژرا کە بە تەقینەوەکانی شوقەکان ناسرا، لە بەرەبەیانی ٥ـی ئەیلوول کۆمەڵێک چەکداری چیچانی هێرشیان کردە سەر ناوچەی نۆڤۆلاکسکۆی داغستان و گوندی توخاری سنووریان داگیرکرد، لەوێ زۆرێک لە چەکدارە ڕووسی و داغستانییەک لەسێدارە دران. دواتریش پێنج کیلۆمەتری شاری خاساڤیۆرت داگیرکرا، لە هەڵمەتی دووەمدا هێرش کرایە سەر ناوچەی کەرامخی و ئەمەش هەردوو مۆسکۆ و ماخاتشکالای شۆک کرد. جەنگەکە هەتاوەکوو ١٢ـی ئەیلوول بەردەوام بوو و چەکدارەکان کشانەوە بۆ چیچان، هەرچەند تا ماوەیەک ماوەماوە شەڕ بەردەوام بوو.\nجەنگەکە بە سەرکەوتنی سوپای ڕووسیا لە کۆماری داغستان کۆتایی هات لە ڕۆژی ١٣ـی مانگی هەموو گوندەکان ئازادکران و لە ڕۆژی دواتر هەموو ڕێکخراوەکە کشایەوە بۆ بنکەی سەرەکی خۆی لە چیچان، بەڵام جەنگەکە و ڕووداوەکانی دواتری بوونە هۆی دروستبوونی جەنگی دووەمی چیچان، سوپای ڕووسیا لەدوای کشانەوەی ڕێکخراوەکە هێرشی ئاسمانی کردە سەر کۆمەڵێک ناوچە لە ناو چیچان.\nلە ٤ بۆ ١٦ـی مانگی ئەیلوول چوار تەقینەوەی گەورە ڕووسیایان هەژاند و ڕووسیا هێرشەکانی خستە ئەستۆی چیچان کە تێیدا ٣٠٧ کەس کوژران. بەهۆی ئەوەشەوە هێزە پیادەکانی ڕووسیا هێرشیان کردە سەر چیچان و جەنگی دووەمی چیچان دەستی پێکرد.\nلە جەنگەکەدا ٣٢,٠٠٠ هاوڵاتی داغستان ئاوارەبوون و سەدان چەکداری ڕێکخراوە ئیسلامییەکە کوژران و سوپای ڕووسیا ٢٧٥ کوژراو و ١٥ ونبوو و ٩٣٧ برینداری ڕاگەیاند.\nبابه‌ته په‌یوه‌ندیداره‌كان به : جەنگی داغستان\nجەنگی ناوخۆی سوریا\nجەنگی ناوخۆی ئەمریکا


جوتیار عادل: له باره‌ی خاڵه سنوورییه‌كانه‌وه، دوو بڕیاری گرنگ دراون\n2021-01-07 [02:55 AM]\nگوتەبێژی حکومەتی هەرێمی کوردستان لە کۆنفرانسێکی رۆژنامەڤانیدا رایگەیاند، وەزارەتی دارایی ئامادەکاری دەکات و هەر کاتێک داهاتەکەی ئامادەبوو مووچە دابه‌ش ده‌كات، وتیشی، له باره‌ی خاڵه سنوورییه‌كانه‌وه، دوو بڕیاری گرنگ دراون یه‌كێكیان هه‌ردوو وه‌زاره‌تی ناوخۆ و پێشمه‌رگه به هاوبه‌شی پرۆژه‌یه‌ك بۆ بنبڕكردنی قاچاغچێتی له ده‌روازه سنوورییه‌كان ئاماده ده‌كه‌ن.\nئه‌مڕۆ ئه‌نجوومه‌نی وه‌زیرانی هه‌رێمی كوردستان، كۆبوونه‌وه‌ی ژماره (49)ـی خۆی به سه‌رۆكایه‌تی مه‌سرور بارزانی، سه‌رۆك وه‌زیران ئه‌نجامدا.\nدوای كۆبوونه‌وه‌كه، گوته‌بێژی حكومه‌تی هه‌رێمی كوردستان، جوتیار عادل گوتی: له كۆبوونه‌وه‌ی ئه‌مڕۆدا پڕۆژه‌یاسای بودجه‌ی هه‌رێم و هێڵه‌گشتییه‌كان خرانه‌ڕوو و هه‌ریه‌ك له وه‌زاره‌تی پلاندانان و دارایی ماوه‌ی زیاتر له مانگ و نیوێكه راسپێردرابوون، پڕۆژه‌كه گه‌ڵاڵه بكه‌ن بۆ ئه‌وه‌ی بتوانرێت داهات و خه‌رجی هه‌رێمی كوردستان له چوارچێوه‌ی پڕۆژه‌یه‌كدا یه‌كبخرێته‌وه.\nروونیشیكرده‌وه، هه‌موو وه‌زاره‌ته‌كان راسپێردرابوون داهات و خه‌رجییان و پلانیان بۆ كه‌مكردنه‌وه‌ی گه‌نده‌ڵی بخه‌نه‌ڕوو، ئه‌وه‌ش كاری داڕشتنی پڕۆژه‌یاساكه‌ی ئاسانتر كردووه.\nگوتیشی: له باره‌ی خاڵه سنوورییه‌كانه‌وه، دوو بڕیاری گرنگ دراوون، یه‌كێكیان راسپاردنی وه‌زاره‌ته‌كانی ناوخۆ و پێشمه‌رگه‌یه بۆ ئه‌وه‌ی پڕۆپۆزه‌ڵێك له باره‌ی نه‌هێشتنی دیارده‌ی قاچاغچێتی له ده‌روازه‌كان دابڕێژن و پێشكه‌شی ئه‌نجوومه‌نی وه‌زیرانی بكه‌ن بۆ بڕیار له‌سه‌ر دانی و دووه‌میان رێكخستنه‌وه‌ی گرێبه‌سته‌كانی خزمه‌تگوزارییه له ده‌روازه سنوورییه‌كان.\nباسی له‌وه‌ش كرد، بەپێی ئاگاداریی من وەزارەتی پەروەردە دوو پرۆژەی ئامادەکردووە و لە کۆبوونەوەی لیژنەی باڵای کۆرۆنا کە لە 16 یان 17-1-2021 دەدرێت و لەوێ گفتوگۆ لەسەر پرۆژەکان دەکرێت، دواتر دەدرێتە ئەنجوومەنی وەزیران و بڕیاری گونجاو لەوبارەیەوە دەدرێت.\nسه‌باره‌ت به رێككه‌وتنی هه‌ولێر و به‌غدا له باره‌ی بودجه‌ی 2021ه‌وه، جوتیار عادل گوتی: ئێمه هه‌موو نیازپاكییه‌كمان پیشانداوه و هه‌رێمی كوردستان ره‌زامه‌ندی ده‌ربڕیوه له‌سه‌ر راده‌ستكردنی نیوه‌ی داهاتی نانه‌وتی هه‌رێم و داهاتی 250 هه‌زار به‌رمیل نه‌وتی رۆژانه و هیوادارین ئه‌و پڕۆژه‌یاسایه‌ی بودجه له ئه‌نجوومه‌نی نوێنه‌ران په‌سند بكرێت و پشكی هه‌رێمیش له‌و بودجه‌یه ره‌وانه بكرێت.\nكۆبوونه‌وه‌ی ئه‌نجومه‌نی وه‌زیران و بڕیاره‌كان


به‌رهه‌م ساڵح سه‌رۆك كۆماری عێراق له پشكی باڵی خیانه‌ت كاری یه‌كێتیی نامه‌یه‌كی داوای لێبووردن له پارتی ڕاده‌ستی هۆشیار زێباری ئه‌ندامی مه‌كته‌بی سیاسی پارتی ده‌كات،داوا ده‌كات سه‌ردانی هه‌ولێر بكات.\nبه‌پێ زانیارییه‌كان به چركه دراوه،به‌رهه‌م ساڵح له كۆبونه‌وه‌ی ڕاوێژكاری عێراق چاوی به هۆشیار زێباری ئه‌ندامی مه‌كته‌بی سیاسی پارتی ده‌كه‌وێت و داوا ده‌كات سه‌ردانی هه‌ولێ بكات و وه‌ك سه‌رۆك كۆمار پارتی پێشوازی لێبكات.\nپارتی دیموكراتی كوردستان تا ئێستا به‌فه‌رمیی به‌رهه‌م ساڵح ووه‌ك سه‌رۆك كۆمار له پشكی كورد نه‌ناساندووه مامه‌ڵه‌ی له‌گه‌ڵ ناكات و ئه‌وه‌ش نیگه‌رانی لای به‌رهه‌م ساڵح دروستكردووه،پێگه‌كه‌ی لاواز بووه.\nبه‌پێ زانیارییه‌كان به‌رهه‌م ساڵح،نامه‌یه‌كی ناردووه بۆ پارتی و داوای لێبووردنی كردووه،تێدا هاتووه ده‌مه‌وێت سه‌ردانی هه‌ولێ بكه‌م داوا ده‌كه‌م پێشوازیم لێبكه‌ن.


مسعود بارزانی – پەڕە 2 – Standard Kurd\nلەلایەن ستاندار Posted on ئاب 3, 2017 ئاب 3, 2017 5935 جار بینراوە 0 سەرنج\nلەلایەن ستاندار Posted on ئاب 3, 2017 2889 جار بینراوە 0 سەرنج\nستاندەر ئەحمەد ئەبو غیط سەرۆکی جامیعەی وڵاتانی عەرەبی پەیامێک ئاراستەی مەسعود بارزانی دەکات و داوا دەکات پێداچونەوە بە بڕیاری ئەنجامدانی ریفراندۆم بکات. بەگوێرەی ھەواڵی شەرقولئەوسەت سەرۆکی جامیعەی وڵاتانی عەرەبی رایگەیاندوە ئەنجامدانی ریفراندۆم گرژیە ناوچەییەکان زیاتر دەکات و ھەر ھەنگاوێکی تاک لایەنە کاردانەوەی توندی لێدەکەوێتەوە ئەوەش لەبەرژەوەندی عێراقیەکان نیە. ناوبراو راشیگەیاندوە مافەکانی کوردیش دەستەبەر نابێت تەنھا ...\nلەلایەن ستاندار Posted on ته‌مموز 30, 2017 ته‌مموز 30, 2017 4604 جار بینراوە 1 سەرنج\nستاندەر بەگوێرەی زانیاری رۆژنامەی عەرەب کە لە لەندەن دەردەچێت ئەمریکا حەیدەر عەبادی لەوە دڵنیا کردۆتەوە کە لە ٢٥ی ئەیلول ھیچ جۆرە ریفراندۆمێک لەھەرێمی کوردستان ئەنجام نادرێت. رۆژنامەکە کە لەسەرچاوەیەکی نزیکی عەبادی ھەواڵەکەی گواستۆتەوە راشیگەیاندوە ئیدارەی ترەمپ بە عەبادی-یان ڕاگەیاندوە ئێستا ئەمریکا تەرکیزی تەواوی لەسەر شەڕی داعشە و رێگا بە ھیچ جۆرە جموجۆڵێک نادات ئەو ستراتیژیەتە ...\nلەلایەن ستاندار Posted on ته‌مموز 25, 2017 5465 جار بینراوە 0 سەرنج\nستاندەر بەگوێرەی زانیاریەک کە وەسیقە نیت بڵاویکردۆتەوە لە گەشتی بۆ روسیا مالیکی لەگەڵ چەند بەرپرسێکی باڵای ئەو وڵاتە کۆبۆتەوە، لە کۆبونەوەکان لەبارەی ھەرێمی کوردستان بەرپرسانی رووسیا پێشنیاریان کردوە ھەوڵبدرێت بارزانی بکرێتە سەرۆک کۆماری عێراق بۆ دوو خول، بۆ ئەوەی پرسی ریفراندۆم کۆتایی پێبێت.\nلەلایەن ستاندار Posted on ته‌مموز 22, 2017 8298 جار بینراوە 2 سەرنج\nشێرزاد شێخانی بەسڵاویكی شۆڕشگێڕانەوە بەڕێزم: ئەم نامەیەم وەك پێشمەرگەیەكی دێرین بۆ سەركردەیەكی دێرین ئەنوسم، نەوەك نوسەرێك بۆ سەرۆكی حیزبێك،چونكە بەڕاشكاوی پێتڕائەگەیەنم كەوا من نەیارێكی سەرسەختی سیاسەتەكانی جەنابتانم لەبەڕێوەبردنی هەرێمەكەماندا، ئەمەش بەمافێكی رەوای خۆمی ئەزانم لەوڵاتێكدا كە خۆتو حزبەكەشت هەمیشە بانگەشەو پروپاگندەی ئەوە ئەكەن كە وڵاتێكی دیموكراسییەو رێز لەئازادیەكانی مرۆڤ ئەگرێو مافی هەمو تاكێكە رای ئازادی ...\nلەلایەن ستاندار Posted on ته‌مموز 20, 2017 3095 جار بینراوە 0 سەرنج\nلەلایەن ستاندار Posted on ته‌مموز 15, 2017 ته‌مموز 15, 2017 2569 جار بینراوە 0 سەرنج\nلەلایەن ستاندار Posted on ته‌مموز 15, 2017 ته‌مموز 15, 2017 2382 جار بینراوە 0 سەرنج\nئامانج هەرتەلی ئەوەی بارزانی لە برۆکسل کردی، بارتەقای ناشیرنی پەکخستنی پەرلەمان بوو، ئەولەکاتێک کە چوبوە پەرلەمانی ئەوروپا بۆ ئەوە چوبوو، پشگیری نێونەتەوەی بۆ ریفراندۆمە نایاسایەکەی بارتەقای هزری پاوان خوازی خۆی لەحەزی شەخسی پەیدابکات، ئەو لەدوای کۆدەنگیدا دەگەرا، بەڵام بەداخەوە نەک هەر نەیتوانی کۆدەنگی بەدەست بێنێت لەسەر ئاستی پەرلەمانی ئەوروپا، وەک باسدەکرێت لە ٧٥٠ پەرلەمانتار لەوێ ...\nبزوتنەوەی گۆڕان داعش مسعود بارزانی\nلەلایەن ستاندار Posted on ته‌مموز 14, 2017 ته‌مموز 15, 2017 8155 جار بینراوە 2 سەرنج\nلەلایەن ستاندار Posted on ته‌مموز 13, 2017 3114 جار بینراوە 0 سەرنج


هەڕەفشەكانی ئێران / رێبوار كەریم وەلی – زاگرۆس پۆست\nماڵەوە / وتار / هەڕەفشەكانی ئێران / رێبوار كەریم وەلی\nهەڕەفشەكانی ئێران / رێبوار كەریم وەلی\nدوو شه‌ممه 4 ته‌مموز 2016\tوتار 200 جار خوێنراوه‌ته‌وه\nكە ئێران داعشی لە كوردستان بەردا، جگە لەوەی تۆپچییەكانی لە كۆیە بوون (تا بە قەولی خۆیان وەكو یەكەم كەس بە فریای كوردستان بكەون)، تەیارەیەكی پڕ لە تەقەمەنیشیان (لەوانەی پێشتر بە رێگەی سلێمانیدا دەیانناردە سووریا) ئامادە كردبوو بۆ ئەوەی ئەوجارە لە هەولێر بنیشێتەوە! ئێران ئەو بابەتەی ئەوەندە بەچاوی بەرپرسانی پارتیدا دایەوە تا گەورە بەرپرسێكی پارتی پێی گوتن: ” بەسە! خۆزگە هەولێر گیرابایە و داعش هاتبایە سەر سنوورەكانتان و ئەوەتان ئەوەندە بەچاودا نەداباینەوە!”. دوای ئەوە ئیتر ئێرانییەكان كە خۆیشیان باش دەیانزانی چییان كردووە، وازیان لەو هاشوهوشە هێنا، بەڵام جەماعەتەكەی (پەكەكە و یەكێتی) هەر بەردەوام بوون.\nراستییەكەی لە 1996ەوە كە پارتی بۆ دەرپەڕاندنی ئێران لە كوردستان گڵۆپی سەوزی بۆ پێكرا، دەركەوت كە هەولێر بۆ ئەمریكا هێڵی سوورە. هەمان ئەمریكا، دوو ساڵ پێش ئێستاش بە هەمان دەستەواژەی “هێڵی سووری ئەمریكا”، سنووری بۆ هەموو لایەك بە ئێرانیشەوە دانا. ئێرانییەكان باش دەزانن كە ئەو لایەنەی هەولێری پاراست و دەپارێزێ ئەمریكایە و ئەوان تەنیا توانییان خاڵی لاوازی ئەمریكا لە ناوچەكەدا كەشف بكەن كە ئەویش هەولێر بوو، چونكە ئەوەی ئەمریكا بۆ هەولێری كرد، ئامادە نەبوو بۆ بەغدای بكات. بۆیە تاكە رێگە بۆ هێنانە سەرخەتی ئەمریكا ئەوە بوو كوردستان بخەنە ژێر مەترسییەوە و، لەوەشیاندا سەركەوتوو بوون، بەڵام قەت پێشبینی ئەو حەجمە گەورەیەی پشتیوانیی نێودەوڵەتییان نەدەكرد، بۆیە ئێستا لێی پەشیمانن، بەڵام تازە بۆیان وەكو خۆی لێ ناكرێتەوە.\nئێستا كە ئێران هەڕەشە دەكات و پارتی بەناوی حكومەتی هەرێمەوە “بە توندی” وەڵامی دەداتەوە، نیشانەی ئەوەیە كە كوردستان پشتئەستوور و بێ منەتە. هەڕەشەكانی ئێران لە لاوازییەوەیە و پێشمەرگەكانی رۆژهەڵاتیش خراپ هێشاندوویانن.\nئەگەرنا ئەوە فەرخە پەكەكە (پژاك) دە ساڵە جرت و فرتیانە و ئێران قەت هەڕەشەی خاپووركردن و لەگەڵ خاك یەكسانكردنی كوردستانی نەكردبوو. بەڵام لایەنی كۆمیدیی ئەو قسانەی بەرپرسانی ئێران ئەوەیە كە لە رۆژی قودسدا ئەو هەڕەشانە دەكەن، قودسێك كە 35 ساڵە چاوەڕێیە بۆ وەرگرتنەوەی لە جولەكە، ئیسرائیل لەسەر نەخشەی دنیا بسڕدرێتەوە!\n31ی ئابیشی تێدەكەوێ\nدوای چالاكییە سەربازییەكانی پێشمەرگە لە كوردستانی رۆژهەڵات، پێش ئەوەی ئێران دەنگی لێ بەرز بێتەوە، لە ناوخۆی كوردستانی باشوور (ئەوانەی شەو و رۆژ بە باڵای پەكەكە و گەریلادا هەڵدەڵێن) پێش ئێران كەوتن و كەوتنە سەركۆنەكردن و داوایان لە پێشمەرگەكان كرد لە دژی ئێران چالاكی نەكەن! ئینجا دوای ئەوە تۆپخانەكانی ئێران و هەڕەشە و گوڕەشەكانیان وەكاركەوت.\n25 ساڵە پەكەكە و فەرخەكانی رووبەرێكی فراوانی هەرێمی كوردستانیان داگیر كردووە، لە كوردستانی باشوورەوە پەلاماری دار و بەرد دەدەن، بەڵام میدیای بەناو ئەهلی و سلێمانی هەر دەستیان لە پشت دەدا و لەگوڵ كاڵتریان پێ ناڵێ. 25 ساڵە بزووتنەوەی شۆڕشگێڕیی رۆژهەڵات لەبەر خاتری كوردستانی باشوور دەستی لە خەباتی چەكداری هەڵگرتووە. وەك پەكەكە رۆژێكیش دژایەتی حكومەتی هەرێمی نەكردووە و قەتیش حكومەتی ئێران وەكو توركیا دەرگای گفتوگۆ و دیالۆگی بۆ نەكردوونەتەوە تا ئەوان رەتیانكردبێتەوە، ئێستا رۆژی ئەوە هاتووە كە حەق و حیسابێك لەگەڵ ئێران بكرێت و مافی گەلی كورد لە رۆژهەڵات لەژێر رەهنی ئەم و ئەو دەربهێنرێت. چارەنووسی كوردستانی باشوور، بەرەو كەناری ئارامییە، قابیلە ئەوانەی بەرەوڕووی دەبنەوە لە داعش دڕندەتر بن؟\nلەو بەینەدا خەڵكانێك كە خۆیان لەژێر رەحمەتی لوولەی تفەنگ حوكمڕانی دەكەن، دەڵێن مۆدێلی خەباتی چەكداری بەسەر چووە، ئەوانە میراتگری ئەوانەن كە دەیانگوت، هەموو زیانی خەباتی چەكداریی پێشمەرگەی رۆژهەڵات بەقەدەر كوژراوانی رۆژێكی رووداوەكانی هاتوچۆی تاران نییە! هەر ئەوانە ئەگەر ئەمجارەش پێش پاسداری ئێران بكەون و بیانهێننە سەر ماڵ و منداڵی بێتاوانی پێشمەرگەكانی رۆژهەڵات، بە ئاسانی بەسەریاندا تێپەڕ نابێت. لە 1996 یەكێتی باجێكی قورسی دا كە ئەویش 31ی ئاب بوو. ئەگەر ئەمجارەش هەمان شت بكەنەوە، دەبێ چاوەڕێی 31ی ئاب بكەن.\nكۆمەڵ و پارتی لەسەر پشتی (رووداو)!\nلە مایسی ساڵی 2006دا، كەسێك بۆمبێكی مۆلۆتۆفی فڕێدایە ناو بارەگای رۆژنامەی جمهووریەتی توركی. ئەو بۆمبە و چەند بۆمبێكی دیكە لەو ساڵەدا، بوونە دەستپێكی گەورەترین تەسفییە حیسابی سیاسی لە مێژووی توركیادا. لە ژێر ناوی ئۆپەراسیۆنی”ئەرگەنەكۆن” بە هەزاران كەس لە سوپایی، سیاسی، رۆژنامەنووس و چالاكوان و.. هتد، راپێچی زیندان كران.\nپێنج ساڵ دوای ئەو مێژووە، وەرەق هەڵگەڕایەوە و هەمان كابرا بۆ جارێكی دیكە چووەوە بەردەم دادوەر و گوتی:” پۆلیس نارنجۆكی دامێ بە بارەگای رۆژنامەكەیدا بدەم، بەڵام من دڵم نەهات، مۆلۆتۆفم پێدا دا بۆ ئەوەی زیان بە كەس نەگات.”\nئێستا هێرشێكی تیرۆریستی كراوەتە سەر رووداو و كارمەندانی زیانیان پێگەیشتووە. ئاسایشی كوردستان دوو كەسیان بەو تۆمەتە دەستگیر كردووە و بەپێی راگەیەندراوی ئاسایشیش یەكێكیان دانی بە ئەنجامدانی كردەوەكەدا ناوە.\nگرنگ نییە ئەو كەسانە سەر بە كام لایەنی سیاسین و نابێ و ناكرێ هیچ كەسێك و ئەندامی هیچ حیزبێكی سیاسی حەسانەی ئەنجامدانی تاوانیان هەبێت و ناشكرێ كردەوەی ئەندامێك یان كەسێكی كاربەدەست لەناو حیزبێكدا لەسەر هەموو حیزبەكە بكرێتە ماڵ. ئایا ئەگەر ئەو دوو كەسە (یان ئەوانەی رەنگبێ سبەی و دووسبەی لەو بابەتەوە گلابن و بگیرێن) سەر بە یەكێتی یان حیزبی دیكە بوونایە، دەبووایە لەسەر ئەوە یەكێتی یان حیزبەكانی دیكە دابخرێن؟\nئەوەی بەسەر رووداودا هاتووە، كردەوەیەكی تیرۆریستییە و كەس نابێ وەك ئامرازێكی سیاسی بەكاری بهێنێ.\n52 خوله‌ك لەمەوپێش


نوێنەرایەتی حکومەتی هەرێمی کوردستان - تاران - وەزیری دەرەوەی ئێران سەردانی عێراق و هەرێمی کوردستان دەکات\nوەزیری دەرەوەی ئێران سەردانی عێراق و هەرێمی کوردستان دەکات\nنوێنه‌رى حكومه‌تى هه‌رێمى كوردستان له تاران ڕایگه‌یاند، سه‌ردانى وه‌زیرى ده‌ره‌وه‌ى ئێران بۆ عێراق و هه‌رێمى كوردستان له‌م قۆناغه‌ى ئێستادا كه هەرێم هێشتا ڕۆڵى هه‌یه بۆ هاوكارى و هه‌ماهه‌نگى زیاترى هه‌ردوولا دەبێت، دەشڵێت، باشترین ده‌رچه بۆ ده‌ربازبونی هەرێم ئەوەیە له سیاسه‌ته‌کانی عێراق دەرنەچێت.\nنازم ده‌باغ، نوێنه‌رى حكومه‌تى هه‌رێمى كوردستان له تاران به خه‌ندان-ى راگەیاند، محه‌مه‌د جه‌واد زه‌ریف، وه‌زیرى ده‌ره‌وه‌ى ئێران له چه‌ند ڕۆژى ئاینده‌دا سه‌ردانى عێراق ده‌كات و دواتر سەردانی هه‌رێمى كوردستان دەکات و له‌گه‌ڵ لایه‌نه په‌یوه‌ندیداره‌كانى هه‌رێم كۆده‌بێته‌وه.\nهه‌رێمى كوردستان جێگاى گرنگی پێدانه له‌لایه‌ن كۆمارى ئیسلامى ئێرانەوە\nئاماژەی بەوەشکرد، سه‌ردانى وه‌زیرى ده‌ره‌وه‌ى ئێران بۆ هه‌رێمى كوردستان، له‌م قۆناغه‌ى ئێستا كه هێشتا هه‌رێمى كوردستان ڕۆڵى له‌ناوچه‌كه هه‌یه جێگاى گرنگی پێدانه له‌لایه‌ن كۆمارى ئیسلامى ئێرانەوە كه چۆن بتوانن هاوكارى و هه‌ماهه‌نگى بكه‌ن.\nباشترین ده‌رچه بۆ ده‌ربازبونی هه‌رێم له قه‌یرانه‌كان ئه‌وه‌یه له‌و سیاسه‌ته ده‌رنه‌چێت كه عێراق پیاده‌ى ده‌كات\nلەبارەی هه‌نارده‌ى نه‌وت له هه‌رێمى كوردستانه‌وه بۆ ئێران دەباغ وتی، سیاسه‌تى نه‌وت ئه‌مڕۆ به‌شێكه له جێبه‌جێكردنى ئه‌و سیاسه‌ته‌ى وڵاتانى ده‌ره‌وه ده‌یانه‌وێت بیسه‌پێنن به‌سه‌ر عێراق و هه‌رێمى كوردستان، باشترین ده‌رچه بۆ ده‌ربازبون له قه‌یرانه‌كانى ئاینده ئه‌وه‌یه كه هه‌رێم له‌و سیاسه‌ته ده‌رنه‌چێت كه عێراق پیاده‌ى ده‌كات.\nگرنگه هه‌رێم خۆى ببه‌ستێته‌وه به بڕیارى سیاسى و بازرگانى و ئابوورى عێراق\nرونیشیکردەوە، "گرنگه هه‌رێم خۆى ببه‌ستێته‌وه به بڕیارى سیاسى و بازرگانى و ئابوورى عێراق ئه‌وكاته بڕیاره‌كان هه‌ڵوێستى كۆتاى وه‌ربگرێت، ئه‌وه ڕوونه كه ئێران تاکە ده‌رچه نییه، به‌ڵام ده‌بێت هه‌رێمى كوردستان ئاگادارى هه‌نگاوه‌كانى بێت، به‌تایبه‌ت له‌و سیاسه‌ته‌ى هێزه ده‌ره‌كییه‌كان په‌یڕه‌وى ده‌كه‌ن له ناوچه‌كه، چونكه متمانه‌كردن به‌و سیاسه‌تانه ئه‌نجامه‌كه‌ى به زیان ده‌شكێته‌وه".\nئه‌و بڕه نه‌وته‌ى ده‌هێنرێت نه‌وتى هه‌موو هه‌رێمى كوردستانه نه‌ك ناوچه‌یه‌ك\nنوێنه‌رى حكومه‌تى هه‌رێمى كوردستان له تاران ئەوەشی خستەڕوو، ئێستاش ئه‌و زیاده نه‌وته‌ى نانێردرێته توركیا ده‌نێردرێته ئێران و ڕۆژانه له ده‌روازه‌كان جموجوڵى گواستنه‌وى نه‌وت هه‌یه و ئه‌و بڕه نه‌وته‌ى ده‌هێنرێت نه‌وتى هه‌موو هه‌رێمى كوردستانه نه‌ك ناوچه‌یه‌ك.\nسه‌باره‌ت به وه‌ستانى هه‌نارده‌ى نه‌وتى كه‌ركوك بۆ كۆمارى ئیسلامى ئێران، نوێنه‌رى حكومه‌تى هه‌رێم له تاران وتى، "نه‌مبیستووه هه‌نارده‌ى نه‌وتى كه‌ركوك بۆ ئێران ڕاوه‌ستابێت، بەتایبەت ئێستا په‌یوه‌ندییه‌كانى هه‌رێمی كوردستان و ئێران له‌سەر زۆرئاست به‌ره‌وپێشچووه".\nRead کد خبر: 2162


مەسرور بارزانی؛ هێرشە مووشەكییەكەی سەر هەولێر پەلامارێكی تیرۆریستی بوو - تۆڕی میدیایی خەڵک\nسەرۆكی حكومەتی هەرێمی كوردستان ڕایدەگەیەنێت ، هێرشە مووشەكییەكەی سەر بنكەی سەربازی ئەمریكا لە فڕۆكخانەی نێودەوڵەتی هەولێر پەلامارێكی تیرۆرستی بوو و دەشڵێت ،”رێكخراوی داعش سوود لەو بۆشاییە ئەمنییە وەردەگرێت، كە لە ناوچە كوردستانییەكانی دەرەوەی ئیدارەی هەرێمی كوردستان درووست بووە”.\nمەسرور بارزانی، سەرۆكی حكومەتی هەرێمی كوردستان لەمیانەی دیمانەیەكدا لەگەڵ تەلەفزیۆنی فرانس24 ڕایگەیاند، ئەو هێرشەی شەوی 15ی ئەم مانگە كرایە سەر بنكەی ئاسمانی هێزە ئەمریكییەكان لە فڕۆكەخانەی نێودەوڵەتی هەولێر، كە تێیدا ژمارەیەك كەس شەهید و بریندار بوون، گومانی تێدا نییە كە پەلامارێكی تیرۆریستی بوو.\nڕاشیگەیاندووە، كە لێكۆڵینەوەكان لەبارەی ئەو هێرشە هەنگاوی باشی ناوە و لە زانیارییە سەرەتاییەكان دەركەوتووە، كە چ لایەنێك لە پشت ئەنجامدانی ئەو هێرشە بووە، بەبێ ئەوەی ناسنامەكەی ئاشكرا بكات.\nئاشكراشیكردووە، رێكخراوی تیرۆریستی داعش هەڕەشەی بەردەوامی لە ناوچەكە دروستكردووە و لە ئێستادا داعش خەریكی خۆ ڕێكخستنەوەیە و سوودی لەو بۆشاییە ئەمنییە وەرگرتووە، كە لە ناوچە كوردستانییەكانی دەرەوەی ئیدارەی هەرێمی كوردستان درووست بووە و توانیویەتی چەكداری زیاتر بباتە ناو ریزەكانی رێكخراوەكەی و تا ئێستا چەندین كردەوەیان لە دژی هێزە ئەمنییەكانی عێراق ئەنجامداوە، لە هەندێك حاڵەتیشدا هاووڵاتیانی سڤیلیش دەكەنە ئامانج، بۆیە داعش تائێستاش كێشەیەكی سەرەكییە.\nداواشكردووە ، كە كۆمەڵگەی نێودەوڵەتی بە وردی چاودێری چالاكی و بەرەوپێشچوونەكانی داعش بكات.\nسەبارەت بە سەردانەكەی پاپای ڤاتیكانیش بۆ هەرێمی كوردستان، كە بڕیارە لە هەفتەی داهاتوودا ئەنجامی بدات، ئەو سەردانەی بە مێژوویی وەسف كرد و ڕایگەیاندووە، ئەو سەردانەی پاپا رێزلێنانێكە نەك تەنیا بۆ مەسیحییەكانی ناوچەكە، بەڵكو بۆ پێكەوە ژیانی ئاشتیانە لە هەرێمی كوردستان و هیواشی خواست، ئەو سەردانەی پاپا فرانسیس ببێتە هۆی پشتیوانییەكی زیاتری نێودەوڵەتی بۆ ئاوارەكانی ناوخۆ.\n20 شوبات 2021 4.25 pm\nخەڵك- سەرۆكی حكومەتی هەرێمی كوردستان پەیامێكی پیرۆزبایی ئاڕاستەی سەرۆكی كۆمەڵی دادگەریی كوردستان دەكات ، بە…


چوارەمین فێستیڤاڵی چیرۆکەڵەی کوردیی هاژە لە مەهاباد بەڕێوە چوو\nكولتور و هونەر 25/08/2021 - 15:32 Basnews\nناوەندی بەڕێوەبەریی فێستیڤاڵی چیرۆکەڵه‌ی کوردیی (هاژه) له مەهاباد، ئاشکرای کرد بۆ چوارەمین ساڵی بەردەوام ئەو چالاکییە ئەدەبییەیان بەڕێوە بردووە که به شێوەی سەرانسەری بووە و سەرکەوتووانی بواری وتار و چیرۆک ناسێندران و خەڵات کران.\nبەپێی ڕاگەیەندراوی کۆتایی بەڕێوەبەرانی فێستیڤاڵ و داوەرانی هەر دوو بەشی وتار و چیرۆکەڵەی هاژە، کە پێگەی هەواڵی (هاژە) بڵاوی کردووەتەوە، لە دوای تەواوبوونی مۆڵه‌تی بانگه‌واز که ئه‌مساڵ بەشی وتاریشی لێ زیاد کرابوو، 265 چیرۆکەڵه بە زاراوەکانی سۆرانی، کورمانجی، کەلهوڕی، لوڕی و هەورامی، هەروەها 15 وتار ڕەوانەی دەبیرخانه‌ی فێستیڤاڵ کران، لێژنه‌ی داوەرانی بەشی چیرۆکەڵه و به‌شی وتار هەڵسەنگاندنیان بۆ بەرهەمەکان کرد و لە ئاکامدا براوەکانی ئه‌م خولەی فێستیڤاڵیان دیاری کرد.\nبەپێی ئەنجامی لیژنەی داوەرانی چوارەمین فێستیڤاڵی چیرۆکەڵەی هاژە لە مەهاباد، لە کۆتاییدا لە بواری چیرۆکدا خەبات حەمید لە سنە پلەی یەکەم و واحید کەریمی لە لەیلاخ پلەی دووەم و حامید سەوارە لە مەهاباد پلەی سێیەمیان بەدەست هێناوە و خەڵتی تایبەتیان پێ بەخشراوە.\nهاوکات لە بواری وتارنووسین لەبارەی چیرۆک، جەلال پوورحەسەن لە مەهاباد پلەی یەکەم، ناسر یەزدانی لە دیواندەرە پلەی دووەم و فەرید عەباس فەرید لە بۆکان پلەی سێیەمیان بەدەست هێناوە.


وتووێژی رۆژنامەی هاووڵاتی لەگەڵ بەڕێز مستەفا هێجری سکرتێری گشتیی حیزبی دێمۆکرات\n19:27 - 12 رێبەندان 2712\nمستەفا هیجری سكرتێری گشتیی حیزبی دێمۆكراتی کوردستانی ئێران لەو چاوپێكەوتنە تایبەتەی هاووڵاتییدا باسی دۆخی ناوخۆی وڵاتی ئێران و ئامادەسازی هێزە كوردییەكانی لەحاڵەتی هاتنە پێشەوەی هەر گۆڕانكارییەك لەو وڵاتەدا کرد.\nلەتەوەرێكی تری چاوپێكەوتنەكەدا هیجری سەرنجی خۆی لەبارەی پەیوەندی هێزە فەرمانڕەواكانی هەرێمی كوردستان لەگەڵ وڵاتانی دراوسێ دەخاتەروو، هەمانكات تێبینییەكانی خۆی لەسەر ئەو ناڕەزاییانە دەردەبڕێ كە لەناوخۆی هەرێمی كوردستان سەرهەڵدەدەن.\nهاوڵاتی: ئەم ماوەیە قسەی زۆر لەسەر ئەوە دەكرێت كە گۆڕانكارییەكی چاوەڕوانكراو لەئێران بەرێوەیە، بەڕێزتان هاوڕان لەگەڵ ئەو بۆچوونە؟ ئەگەر وایە گۆڕانكارییە چۆنە ئاخۆ لەناوەوە روودەدات یان لەدەرەوە بەسەریدا دەسەپێنرێت؟\nمستەفا هیجری: لەڕاستیدا ئێران بەرەو گوڕان دەچێت، بەڵگەش بۆ ئەم حاڵەتە زۆرە، لەپێش هەموو شتێكدا خەڵكی ئێران پاش زیاتر لەسی ساڵ لەئەزموونكردنی كۆماری ئیسلامی ئێران بۆیان دەركەوتووە ئەو رژێمە ناتوانێت هیچ لەداخوازییە نەتەوایەتی‌و دیموكراسی‌و مافەكانی مرۆڤی خەڵكی ئێران‌و تەنانەت پێداویستییە ئابورییەكانیشیان دابین بكات، لەئەنجامدا خەڵكی ئێران بەگشتی نارازین تەنانەت كۆڵەكەی حكومەتی كۆماری ئیسلام مەشروعیەتی ئاینی بوو، ئێستا ئەو مەشروعیەتە كەوتووەتە ژیر پرسیارەوە لەلایەن خودی مەرجەعە تەقلیدییەكانەوە.\nزانایانی ئایینی، ئەوانەی لەپێكهێنانی رژێمەكەدا بەشداربوون، تێگەیشتوون ئەمە ئەو حكومەتە نەبووە كە دەنگیان بۆ داوە، كەواتە لەباری ئاینیشەوە مەشروعیەتی لەدەستداوە، ئەوەی ئەو رژێمە بەدەستیەوە ماوە تەنها هێزی سەركوتی خەڵكە كە بەتوندترین شێوە بەكاریدەهێنێت، لەپاڵا ئەم توندتیژیەدا رۆژ بەڕۆژ لەباری ئاینی‌و ئابورییەوە قەیرانەكانی قوڵتر دەبێتەوە، بەهۆی ئەمانەوە ناتوانێت بەو شێوەیە بۆ ماوەیەكی زۆر درێژە بەدەسەڵات بدات، ئەمەش بەو مانایە نایەت روخانی رژێم بەم زوانەیە، بەبڕوای من دەبێت پەلە بكرێت لەپێكهێنانی ئۆپۆزسیۆنیكی یەكگرتوی بەهێز تا خەڵكەكە پشتی پێببەستێت‌و بتوانن نارەزایی دەرببرن‌و راپەڕین ئەنجام بدەن.\nئەوەی ئێستا هێزەكانی دەرەوە لەئەمەریكاوە تا ئەوروپا مەبەستیانە ئەوە نییە رژێمی ئێران بڕوخێنن، بەڵكو ئەوان دەیانەوێت ئێران رازی بكەن دەستبەرداری پیتاندنی چەكی ئەتۆمی ببێت.\nهێشتا رژێمی كۆماری ئیسلامی ئێران توانای ئەوەی هەیە لەسەر پێی خۆی بوەستێت، بەڵام ئەو هەموو قەیرانە كاری روخانەكەی ئاسانتر دەكات.\nهاوڵاتی: هەندێ كەس پێیان وایە ئەو زەبرو زەنگەی ئێوە باسی دەكەن دەبێتە مایەی ئەوەی ئێران بەزوویی بڕوخێت؟ ئەتوانین رێكەوتێك دابنێین بڵێن لەماوەی ئەوەندە ساڵ و مانگدا رژێمی ئێران دەكەوێت؟\nمستەفا هیجری: بەڕای من دیاریكردنی ماوە بۆ ئێران ئاسان نییە، ئێوە دەزانن ئەمانە بەستراون بەچەندین كاریگەری ناوخۆیی‌و دەرەكییەوە، هاوكێشە نێودەوڵەتییەكان هەمیشە لەگەڵ قازانجی وڵاتانی زلهێز رێدەكەن، بۆ نمونە خەڵكی میسر لەماوەیەكی كورتدا رژێمێكی دیكتاتۆریان روخاند، لەبەرئەوەی هاوكێشە نێودەوڵەتییەكە وایدەخواست، بەڵام ئەوەتا دوو ساڵە خەڵكی سوریا لەشەڕدان نزیكەی 60 هەزار كەس كوژراوەو بەملیۆنان كەس ئاوارە بوون، بەڵام رژێمەكەی ئەسەد هەر ماوەتەوە، ئەوەی گۆڕانكاری دروستدەكات هەر خەڵكی ناوچەكە خۆیان نین، هەرچەندە زۆریش فیداكاری بكەن، بەڵكو بەشێكی بەستراوەتەوە بەچۆنێتی هاوكاری وڵاتانی بڕیار بەدەست لەدەرەوە.\nهاوڵاتی: بەبڕوای ئێوە روخانی رژێمی ئەسەد چ كاریگەرییەك لەسەر ئێران‌و باڵانسی هێز لەناوچەكەدا دروست دەكات؟\nمستەفا هیجری: رووخانی رژێمی سوریا نەك هەر ئاڵوگۆڕ لەناو وڵاتەكەی خۆیدا دروست دەكات، بەڵكو هاوسەنگی هێز لەتەواوی رۆژهەڵاتی ناوەڕاست‌و ناوچەكەش دەگۆڕێت، ئێستا هێزەكانی ناوخۆیی‌و دەرەكی بونەتە دووبەش، بەشێك پشتیوانی رژێمی ئەسەد دەكەن ئەوەی پێی دەوترێت كەمەربەندی شیعە كە لەئێرانەوە درێژ دەبێتەوە بۆ عێراق‌و لوبنان، بەشێكی تری سیاسەتی نێونەتەوەیی رۆژئاواو وڵاتانی كەنداوو توركیان كە یارمەتی بەهەڵستكاران دەدەن، بۆیە ئەگەر رژێمی سوریا بڕوخێت سونە بەهێز دەبێت‌و شیعە لاواز دەبێت‌و ئەمەش كاریگەری راستەوخۆ لەسەر ئێران‌و عێراق دادەنێت.\nهاوڵاتی: بەڵام هەندێك ترسی ئەوەیان هەیە كەوتنی ئەم رژێمانە هێزە ئیسلامییەكان بەهێز بكات؟\nمستەفا هیجری: بەڕای من ئەمە بیانوویەكە بۆ گومان پێكهێنان لە یارمەتیدانی ئەو شۆڕشانە، هەمیشە رژێمەكانی ئەو وڵاتانە تۆمەتێكی لەو شێوەیە دەبەخشنەوە بۆ ئەوەی بەر بەناڕەزاییەكان بگرن‌و وڵاتانی رۆژئاوا ترسیان لێبنیشێت‌و جدی نەبن لەڕوخاندنی ئەو رژێمانە، لەڕاستیدا لەشوێنێكی وەك سوریا كە پێكهاتەیەكی هەمەچەشنی هەیە، زەحمەتە ئیسلامی رادیكاڵ بتوانێت هەموو شتێك بكات، پێش ئەوەی رژێمی میسریش بڕوخێت هەمان قسە دەكرا، بەڵام ئەوەتا هێزێكی ئیسلامی وەك ئیخوان دەسەڵاتی گرتووەتە دەست‌و لەگەڵ ئەوەشدا ناتوانێت چی بوێت ئەوە بكات، لە بەر ئەوەی هێزێكی بەرهەڵستكاری سكۆلار لەبەرامبەریدایە.\nهاوڵاتی:ئەگەر بگەڕێینەوە سەر دۆخی ئێران، بەڕای ئێوە سەپاندنی ئابڵوقەی ئابوری بەسەر ئەو وڵاتەدا كاریگەرییە خراپەكەی بۆ خەڵك بووە یان حكومەت؟\nمستەفا هیجری: لەئێران‌و ئەزموونی وڵاتانی تریش دەركەوتووە كە ئابڵوقەی ئابوری كاریگەری راستەوخۆی بۆ سەر دام‌و دەزگاكانی حكومەت هەیە‌و لاوازیان دەكات، ئێستا ئێران لەباری ناوخۆدا موحتاجی هەموو شتێكە كە لەدەرەوە بۆی دێت، ئەوانە كەمەری ئێرانیان شكاندووە، لەدوا ئاماردا ئێران ئێستا مانگانە ٨٠٠ هەزار بەرمیل نەوت رەوانەی دەرەوە دەكات، لەكاتێكدا دوو ساڵ پێشتر مانگانە دوو ملیۆن بەرمیل نەوتی رەوانەی دەرەوە دەكرد، لەباری سیاسیشەوە ئەو گەمارۆیە درز لەدەسەڵاتدا دروست دەكات‌و نائومێدی دەخاتە ناویانەوە، بەڵام ئەگەر ئێمە لەنێو خەڵكدا برسێتی‌و هەژاریی‌و گرانی ببینین، ئەوا لەناو حكومەتدا ئاسان دەرناكەوێت، خۆت دەزانیت بەشێكی زۆری كاروباری ئەو جۆرە حكومەتانە داپۆشراوەو بەنهێنی دەمێنێتەوە.\nدەبێت ئاماژە بەوە بكەین گەمارۆكان هەرچەندە رژێمەكانیان لاواز كردووە، بەڵام نەبوونەتە مایەی رووخانیان، بەتایبەتی لەوڵاتێكی وەك ئێران كە هەموو شتێك دەكات بۆ پاراستنی دەسەڵاتەكەی، عەرزم كردن كە ئێران مانگانە ٨٠٠ هەزار بەرمیل نەوت رەوانە دەكات، ئەمەش بەشی ئەوە دەكات كە پارەی هێزە سەركوتكەرەكانی پێبدات، ئیتر حكومەتی ئێران چ كاری بەوە نیە خەڵك برسییە یان نا، كەی گوێی بەوە داوە كارخانەكان دادەخرێن‌و خەڵك بێكار دەبن، هەرچەندە ناتوانێت بەردەوام بێت لەناردنی ئەو نەوتە، چونكە هەم دەزگا نەوتییەكان لاواز دەبن‌و هەم ئابڵوقەی زیاتری دەكەوێتە سەر.\nكەواتە رژێمی ئێران بەئابڵوقەی ئابوری ناڕوخێت، بەڵام كاری روخانەكەی ئاسان دەكات، ئەم ئەزموونەمان لەعێراقیشدا بەدی كرد، گەمارۆكە گەیشتە ئاستێكی زۆر مەترسیدار، بەڵام رژێمی سەدام حسێن هەر توانی خۆی رابگرێت تا ئەوكاتە هێزە دەرەكییەكان هێرشیان بۆ هێنا.\nهاوڵاتی: باست لەوە كرد كە گۆڕانی رژێمی ئیسلامی ئێران حەتمیە، ئێوە وەك حیزبی دیموكرات‌و هێزە كوردییەكانی تر چۆن خۆتان بۆ ئامادە كردووە؟\nمستەفا هیجری: لەنێو خۆماندا وەك حیزبی دیموكرات بەتەواوی سیاسەتمان گۆڕیوە، ئێوە دەزانن لەگەڵ كۆمەڵە رابردوویەكی ناخۆشمان هەبووە، بەڵام ماوەی چەند مانگێكە گەیشتووینەتە هاوپەیمانێتییەك، لەگەڵ كۆمەڵێك لەو هاوڕێیانەش كە لەحیزبی دیموكرات جیابوونەوە ئێمە سیاسەتی بایكۆتمان لەسەر دانابوو، بەڵام دەستمان لەوە هەڵگرتووەو چەندین كۆبوونەوەمان كردووە بۆ رێكخستنەوەی چۆنێتی پەیوەندی نێوانمان تا كار بگاتە یەكگرتنەوەمان لەئایندەدا، ئێمە بەو قەناعەتە كاردەكەین كە خۆمان ئامادە بكەین بۆ ئاڵوگۆڕ، ئەزمونەكانیش سەلماندویانە هێزی كورد ئەگەر یەكگرتوو نەبێت دەرفەتەكانی لەدەست دەچێت.\nهاوڵاتی: ئێوە دەزانن بزووتنەوەی سەوز لەئێران پوكایەوە، ئایا هیچ هێزێكی تری ناوخۆی هەیە بتوانێت لەناوەوە جەماوەر بجوڵێنێت؟\nمستەفا هیجری: ئێستا هێزی ناڕازی لەئێران لەهەموو وەخت زیاترە، بەڵام بڵاوەو لایەك نییە كۆی بكاتەوە، بەشێكی دەگەڕێتەوە بۆ ئەوەی ئێران بەزەبرو زەنگ سەركوتی دەكات، كێشەیەكی تریش ئەوەیە هێزە بەرهەڵستكارەكان ئەزموونیان لەكاری دیموكراسی نییەو كەس ئەوی تری پێ قبوڵ نییە، خەڵكی ناوچەی رۆژهەڵاتی ناوەڕاست بەئێرانیشەوە هەموو باس لەدیموكراسی دەكەن، بەڵام ناتوانن لەڕووی پراكتیكەوە كاری لەسەر بكەن‌و دیموكراسی قبوڵ بكەن‌و بۆچوونە جیاوازەكان تەحەمول ناكەن، ئەم نموونەیە لەجێیەكی وەك عێراق رەنگیداوەتەوە خۆ سەدام حسێن نەماوە، بەڵام چونكە خەڵكەكە راهێنانی دیموكراسی نییە، ناتوانێت رای بەرامبەر قبوڵ بكات. لەئێراندا بەشێوەیەكی گشتی لەگەڵ ئەو بەڵایە رووبەڕوین.\nهاوڵاتی: دەوترێت حیزبی دیموكرات خەباتی چەكداری وەلا ناوە، ئەمە تا چەند راستە؟\nمستەفا هیجری: بەشێوەیەكی كاتی لەم قۆناغەدا خەباتی چەكداری راگیراوە، بەڵام ئەمە بڕیاری یەكجاری نییە، هۆكاری زۆرە، زۆر زەحمەتە كورد بەتەنیا لە ئێراندا بەخەباتی چەكداری رێژیم بڕوخێنێت، ئێمە لەسەردەمێكدا شەڕێكی سەختی چەكداریمان دژی رژێمی ئێران كرد، بەڵام تۆ چی دەكەیت لەگەڵ وڵاتێك كە ٧٥ ملیۆن دانیشتووی هەیەو پاناییەكەی بەقەد ئەوروپایە، لەكاتێكدا كورد نەتەوەی سێیەمە لەئێراندا.\nئێستا كە حكومەتی هەرێم پێكهاتووە، وەكو ئەركێكی نەتەوەیی بەكاری خۆمانی دەزانین پارێزگاری لەو دەستكەوتە بكەین، چونكە ئەوە دەستكەوتی هەموو كوردە، بۆیە ئەو حاڵەتەمان لەبەرچاو گرتووەو خەباتی چەكداریمان لەئێستادا راگرتووە، ئەگەر ئێمە بزانین لەقۆناغێكی تردا خەباتی چەكداری لەبەرژەوەندی كوردە، ئەوا دەستی پێدەكەینەوە، بەڵام لەڕاستیدا ئێمە حیزبێكی سیاسین‌و پەیامی سیاسیمان هەڵگرتووە، ئەوەش دەزانین دەبێت هەنگاوەكانمان هاوتەریب بێت لەگەڵ سیاسەتی نێونەتەوەیی كە ئێستا زۆر حەزی لە خەباتی چەكداری نییە.\nهاوڵاتی: لەماوەی رابردوودا ئێوە چەند سەردانێكتان هەبوو بۆ وڵاتانی ئەوروپا‌و ئەمەریكا، بۆچوونی ئەوان چییە لەسەر گۆڕانكارییەكانی ئێران، هیچ دەستگیرۆییەكی ئێوەو هێزە كوردییەكانی تر دەكەن؟\nمستەفا هیجری: ئەوان پشتیوانی دەكەن لەداخوازییەكانی كورد كە پێكهێنانی ئێرانێكی دیموكراسی فیدراڵ، بەڵام یارمەتی كردەیی بەستراوەتەوە بەخودی خەڵكی ناوچەكە، ئەوان بۆ خۆیان زۆر رازی نین لەو كارانەی لەئەفغانستان‌و عێراق ئەنجامیاندا، پێیان وایە ئەگەر لەئێراندا خۆیان روبەرووی كێشەیەكی لەو جۆرە بكەنەوە، سەرئێشەی زۆری بەدواوەیە، هیچ هەنگاوێك نانێن، مەگەر ئەو كاتەی خەڵك بۆ خۆی بجوڵێت.\nئەوان دەڵێن هەموو داواكارییەكانتان رەوایە، بەڵام لەناوخۆدا جوڵەیەك نییە هەتا پشتگیری بكەین، لەو باوەڕەدام لەداهاتوودا ئەگەر خەڵكی ئێران راپەڕینێك بكەن، ئەوا رۆژئاوا دێتە پشتی، ئەوەش لەبەر پاراستنی بەرژەوەندی خۆیان.\nهاوڵاتی: دەزانین ئێران چەندین جار لەرێی یەكێتی‌و پارتییەوە فشاری خستووەتە سەر ئێوە بۆ ئەوەی چالاكییەكانتان سنوردار بكەن، ئەم فشارانە تا چەند بۆ ئێوە كاریگەر بووە؟\nمستەفا هیجری: شتێكی حاشا هەڵنەگرە هێزەكانی حكومەتی هەرێم‌و هێزە دەسەڵاتدارەكان‌و باقی هێزەكانی تریش خوازیاری ئەوەنین خەباتی چەكداری بكەین، بەتایبەت كە بنكەكانمان لێرە بێت، ئەوان پێیان وتوین لارییان نییە خەباتی چەكداری بكەین، بەو مەرجەی بنكەكانمان لێرە نەبێت، چونكە ئەوە لەباری یاسای نێونەتەوەییەوە ناكرێت دوو وڵاتی دراوسێی یەك بن‌و گروپێك لەم وڵاتە بنكەی هەبێت‌و هێرش بكاتە سەر وڵاتەكەی تر، بەدەر لەوە بۆ كاروباری تر هیچ بەربەستێك لەپێشمان نەبووە، وەك چالاكی سیاسی‌و خەباتی راگەیاندن‌و خەباتی رێكخستن لەناوخۆی وڵاتدا.\nهاوڵاتی: ئێوە دەزانن هێزە سەرەكییەكانی هەرێمی كوردستان (یەكێتی‌و پارتی) لەرووی پەیوەندییەوە دابەشبوون بەسەر هەردوو جەمسەری ئێران‌و توركیادا، ئاخۆ ئەم دابەشبوونە مەترسی نابێت؟\nمستەفا هیجری: بەشێوەی گشتی وەك سیاسەتی دبلۆماسی لەناوچەكەدا، من پێم وایە چ وەك حكومەتی هەرێم چاوی لێ بكەیت چ وەك پارتی‌و یەكێتی مافی خۆیانە پەیوەندیان لەگەڵ وڵاتانی دراوسێ هەبێت، بەڵام بەو مەرجەی لەدژی بەرژەوەندی پارچەكانی تری كوردستان نەبێت، ئێمە لەسەردەمی رژێمی بەعسدا پەیوەندیمان لەگەڵ دەزگاكانی حكومەتی عێراق هەبووە، بەڵام تائێستاو دوای روخانیشی كەس نەیدی یەك كردەوەی ئێمە دژی بەرژەوەندی پارچەكانی تر بووبێ، كاتێك ئێمە دژی ئێران پەیوەندیمان لەگەڵ حكومەتی عێراق هەبوو، هاوكات باشترین پەیوەندیشمان لەگەڵ هێزەكانی ئەم بەشەی كوردستان هەبوو، بۆیە پەیوەندی یەكێتی‌و پارتی بەوڵاتانی دراوسێوە بەئاسایی دەبینم، بەڵام نە بۆ ئەوان‌و نە بۆ ئێمەش هیچ كات بەڕەوا نابینم ئەو پەیوەندییە زیان بەهێزە سیاسییەكانی بەشەكانی تری كوردستان بگەیەنێت.\nهاوڵاتی: بەرێزتان دەزانن جارێكی تر ناكۆكییەكی قوڵ كەوتووەتە نێوان هێزە سیاسییەكانی عێراقەوە، بەجۆرێك مەترسی سەرهەڵدانەوەی ئەو جەنگە تایفیە بەدی دەكرێت كە ساڵی 2006 روویدا، بەبڕوای ئێوە مامەڵەی هێزە سیاسییەكانی هەرێمی كوردستان لەگەڵ ئەم گرژییەی عێراقدا چۆن بێت؟\nمستەفا هیجری: پێم وابێت مەسەلەكە زۆر روونە لەپێش هەموو شتدا سەرەكیترین كار كە كورد بیكات ئەوەیە یەكگرتوو بێت، بۆ ئەوەی بتوانێت یەك دەست‌و بەیەك سیاسەتەوە بەرەو رووی كێشەكانی عێراق بوەستێت، لەهەمووشی گرنگتر ئەوەیە كورد لەم ناكۆكیەدا خۆی نەكات بەلایەن، لەبەر ئەوەی ئەوەی لەعێراقدا هەیە پێم وانییە ئەو كێشانە چارەسەر ببن، چونكە وەك پێشتر عەرزم كردن هێزەكانی عێراق لەسەر دیموكراسی رانەهاتوون، جگە لەوەی كێشەو گرفتی زۆری قوڵی مێژوویی‌و نەتەوەیی‌و ئاینی لەنێوان ئەو هێزانەدا هەیە كە بەزەحمەت بەیەك دەگەن، خۆتان دەزانن لەم بارودۆخەدا مەسەلەكە تەنها بەناكۆكی نێو خەڵكەكەوە نەوەستاوە، بەڵكو هێزە دەرەكییەكانی ناوچەكەش دەستیان تێ كێشاوە، گەیشتووە بەڕادەیەك تەوافوقی هێزە عێراقییەكان بەدەست خۆیان نییە، گرنگ ئەوەیە لەم ماوەیەدا كورد سەرنجی لەسەر ئەوە بێت وڵاتەكەی خۆی ئاوەدان بكاتەوەو خەڵكی خۆی رازی بكات، بەجۆرێك ئەم كوردستانە بكرێتە نموونەیەك لەدیموكراسی كە هێزە دەرەكییەكان بگەنە ئەو بڕوایەی كورد جیاوازە لەگەلانی تری ناوچەكە، ئەگەر ئەم قەناعەتە چەسپی، ئەوا بەقازانجی پارچەكانی تر كوردستانیشە.\nهاوڵاتی: هەندێ كەس بڕوایان وایە ئێستا باشترین دەرفەتە بۆ راگەیاندنی دەوڵەتی كوردی، بەشێكی تریش بەپێچەوانە دەیبنن، خوێندنەوەی ئێوە بۆ ئەم بارە چییە؟\nمستەفا هیجری: ئێمە دەزانین پێكهێنانی دەوڵەت مافێكی رەوایە بۆ كورد، بەڵام هەموو شت بەویست‌و خواست ناچێتە سەر، پێكهێنانی دەوڵەت پێویستی بەهەندێك زەمینە‌و دام‌و دەزگا هەیە، لەباری ئابوری‌و پەیوەندی خەڵك‌و دامودەزگای دیموكراسی، دەوڵەتێك دەبێت بەرهەمی هەبێت‌و بتوانی لەسەر پێی خۆی بوەستێت، لەباری ناوچەیشەوە پێویستی بەوە هەیە هەندێ وڵاتانی دەوروبەر بەوە رازی بن، بەداخەوە ئێستا ئەوە نابینین، كورد ئێستا لەبارێكدایە ناتوانێت دڵنیابێت لەوڵاتانی ناوچەكەو لەبەغدا، ئێمە دەزانین ئێستا هەرێم بەتەواوی پشتی بەبەغدا بەستووە، ئەگەر دوو مانگ بودجە لەبەغداوە نەیەت رەنگە قەیرانی گەورە دروست ببێت، پێم وایە ئێستا زووە، بەڵام ئەمە مانای ئەوە نییە حكومەتی هەرێم پشتی لێبكاتەوە، بەڵكو دەبێت خۆی بۆ ئامادە بكات‌و زەمینەسازی بۆ دەوڵەتی كوردی بكات.\nهاوڵاتی: بەرێزت هێمات بۆ ئەوە كرد كە سەركەوتنی ئەزموونی دیموكراسی لەهەرێمی كوردستان بەقازانجی پارچەكانی تریشە، بەڵام ئێوە دەزانن لەناوخۆدا ناڕەزایی زۆر هەیە لەسەر ئەزموونەكەو كەڵەكەبوونی گەندەڵی، هێزە فەرمانڕەواكان چۆن مامەڵە لەگەڵ ئەم ناڕەزاییانەدا بكەن؟\nمستەفا هیجری: كێشەیەك كە من دەیبینم ئەوەیە لەكوردستانی عێراقدا سەرەڕای ئەوەی باسی گەندەڵی‌و كەموكوڕی دەكرێت، بەڵام ستراتیژ نییە بۆ داهاتووی ئەم وڵاتە، ئێستا لەهەموو دنیادا حكومەتە سەقامگیرەكان ستراتیژ بۆ سی ساڵ یان پەنجا ساڵی داهاتوو دادەنێن لەهەموو بارەكانی ئابوری‌و سیاسی‌و پەیوەندی نێودەوڵەتی، بەڵام بەداخەوە ئەوە لێرە نییە، ئەوەی كەمتر لەم وڵاتەدا بیری لێدەكرێتەوە داهاتووی وڵاتە، بۆ نموونە لەهەرێمی كوردستان رێگەچارەی هەموو كێشەكانی خەڵك لەوەدا كورت كراوەتە كە دایانبمەزرێنن‌و پارەیان بدەنێ، ئەمەش سیاسەتێكی سەركەوتوو نییە، چونكە هەر چەند پارە بدەیت خەڵك زیاتر ناڕازییە، ئەنجامەكەی وای لێهاتووە خەڵك لەم وڵاتەدا كاركردنی پێ عەیبە، سەیرە لەهەرێمی كوردستان ئەوەی ئیش دەكات بەشی هەرە زۆری بیانین، یان ئەوەتا لەپارچەكانی ترەوە هاتوون، ئەم سیاسەتە وایكردووە خەڵك خۆی بەموحتاجی كاركردن‌و خۆ ماندوكردن نابینێت، بەڕاستی ئەمە مەترسی هەرە گەورەیە لەسەر ئەم هەرێمە، لێرە مەسرەفكردن بووەتە كەلتور كە لەسەرەڕا تا خوارەوەی گرتووەتەوە.\nكە باسی گەندەڵیش دەكەین لەگەڵ رێزی زۆرم بۆ هەموو خوشك‌و برایانم لەكوردستانی عێراق هەر بەهێزە فەرمانڕەواكان‌و هێزەكانی ترو هەتا خەڵكی ئاسایی، گەندەڵی تەنها لەسەرەوە نییە، بەڵكو لەخەڵكی ئاسایشدایە، ئاخۆ دوكاندارێك لەبازاڕ بەو جۆرەی كە پێویستە مامەڵە لەگەڵا خەڵك دەكات؟ ئەوەندەی بتوانێت كەلوپەلی ئێكسپایەرو بێكەڵك دەفرۆشێت، ئەوەی لەفەرمانگەكان كاردەكات خواخوایەتی كاری نەكات‌و وەڵامی خەڵك نەداتەوە، كرێكار كاری بە دروستی ناكات، بەڵێندەر تا بتوانێت هەموو فێڵا‌و تەڵەكەیەك بەكاردەهێنێت بۆ بەرژەوەندی خۆی، ئەوەی لێرە لەبیری خەڵكدا نەماوە ئەوەیە ئەم وڵاتە بەكوێ دەگات، بۆیە هیوادارم لەپێشدا حكومەت‌و دەسەڵات پاشان خەڵك بیر لەو مەسەلەیە بكەنەوە، بەداخەوە جاروبار دەبیستین ئینتیمای نیشتیمانیش لێرە لاواز بووە.


فراكسیۆنەكەی حەنان فەتلاوی داوای دەركردنی كرێكارانی بیانی دەكات – تۆڕی میدیایی خەڵک\n2019/08/12 - 4:16 PM\nئەندامێكی فڕاكسیۆنی ئیرادە كە لەلایەن حەنان فەتلاوییەوە سەرۆكایەتی دەكرێت داوا لە حكومەتی عیراق دەكات كرێكارانی بیانی دەربكات، چونكە هۆكاری بێكارانی هەزاران عیراقین.\nعبدعون عەبادی لە لێدوانێكی ڕۆژنامەوانیدا ئاماژەی بەوەكردووە، دیاردەیەكی جیهانی مەترسییدارە و مەترسی لەسەر عیراقیش دروستكردووە، چونكە دەستكاری كاری ناوخۆی بێكار دەكات.\nئەو پەڕلەمانتارە داواشی لە حكومەتی عیراق كردووە ئەو كرێكارانە دەربكات، بۆ ئەوەی دەرفەتی كار بۆ هاووڵاتیان زیاتر ببێت.\nبەپێی ئامارێك كە پێشتر بڵاوكراوەتەوە 83 هەزار كرێكار لە كۆمپانیاكانی نەوت لە بەسرەدا كاردەكەن.


لێکپچڕاو (المقطوع) و لێکدراو (الموصول)\nدانراوه له‌لایه‌ن: کوڕی خاك ڕێكه‌وت: ٧/٢٦/ ٢٠٠٦\nپيتي(هاء) دوو جۆره له قورئاندا.\nیه‌که‌م/ ئه‌وه‌ی وه‌ک پيتي(هاء) کێشراوه، پێی ده‌وترێت تێی خڕ(التاء المربوطة).\nنمونه: أُولَـئِكَ عَلَيْهِمْ صَلَوَاتٌ مِّن رَّبِّهِمْ وَرَحْمَةٌ وَأُولَـئِكَ هُمُ الْمُهْتَدُونَ[البقرة:157] ، وَمَا بِكُم مِّن نِّعْمَةٍ فَمِنَ اللّهِ ثُمَّ إِذَا مَسَّكُمُ الضُّرُّ فَإِلَيْهِ تَجْأَرُونَ[النحل:53] ، [البقرة:110] ، [الشعراء:85].\nدووه‌م/ ئه‌وه‌ی کێشراوه وه‌ک تێی کراوه(التاء المفتوحه).\nنمونه: وَاذْكُرُواْ نِعْمَتَ اللّهِ عَلَيْكُمْ[البقرة:231] ، ثُمَّ نَبْتَهِلْ فَنَجْعَل لَّعْنَت اللّهِ عَلَى الْكَاذِبِينَ[آل عمران:61] ، [الروم:50].\nئه‌م دوو جۆره نووسینه‌ش له‌تایبه‌تمه‌ندییه‌کانی کێشرانی عوسمانییه و له‌سه‌ر خوێنه‌ریش پێویسته ئاشنا ببێت به‌هه‌ردوو جۆره‌که بۆ ئه‌وه‌ی له‌سه‌ر ئه‌وه‌ی که به پيتي(هاء) کێشراوه بوه‌ستێت وه‌ک ده‌نگی(هاء) و له‌سه‌ر ئه‌وه‌ش که وه‌ک تێی کراوه نووسراوه بوه‌ستێت به‌ده‌نگی تێ(التاء)..\nهه‌رچی ئه‌و وشانه‌ی که به‌تێی کراوه بۆ مێینه(التاء التأنیث) کێشراون دوو جۆرن:\nیه‌که‌م/ ئه‌وانه‌ی که‌هه‌موو خوێندنه‌وه‌کان به‌تاک(المفرد) ده‌یخوێننه‌وه.\nئه‌و وشانه هه‌مووی ژماره‌یان سیازده(13) وشه‌ن و له چلویه‌ک(41) جێگه له‌قورئاندا هاتوون، بۆ خوێندنه‌وه‌ی خیلاف هه‌یه، هه‌ندێ له خوێنه‌ره‌کان به هێ(هاء) له‌سه‌ری ده‌وه‌ستن و ئه‌وانی تریش به تێ(تاء). حه‌فصیش له‌وانه‌یه که به تێ(ت) له‌سه‌ری ده‌وه‌ستێ..\n1/ وشه‌یرَحْمَتَ :\nله‌حه‌وت جێگه‌دا به تێی کراوه نووسراوه.. ئه‌وانیش:\n*أُوْلَـئِكَ يَرْجُونَ رَحْمَتَ اللّهِ وَاللّهُ غَفُورٌ رَّحِيمٌ[البقرة:218].\n*إِنَّ رَحْمَتَ اللّهِ قَرِيبٌ مِّنَ الْمُحْسِنِينَ[الأعراف:56].\nئه‌وانی تر[هود:73] ، [مریم:2] ، [الروم:50] ، [الزخرف:32] ، [الزخرف:32].\n**جگه له‌م جێیانه له هه‌موو قورئاندا به تێی خڕ نووسراوه، وه‌ک له‌لَا تَقْنَطُوا مِن رَّحْمَةِ اللَّهِ[الزمر:53].\nله یازده جێگه‌دا به‌م شێوه‌یه هاتووه:\n*وَاذْكُرُواْ نِعْمَتَ اللّهِ عَلَيْكُمْ.\n*وَاذْكُرُواْ نِعْمَتَ اللّهِ عَلَيْكُمْ إِذْ كُنتُمْ أَعْدَاء فَأَلَّفَ بَيْنَ قُلُوبِكُمْ.\nئه‌وانی تر[المائدة:11] ، [إبراهیم:34 و28] ، [النحل:72 و83 و114] ، [لقمان:31] ، [فاطر:3] ، [الطور:29].\n**جگه له‌م جێیانه له هه‌موو قورئاندا به تێی خڕ(ة) نووسراوه.، وه‌ک له‌وَإِن تَعُدُّواْ نِعْمَةَ اللّهِ لاَ تُحْصُوهَا إِنَّ اللّهَ لَغَفُورٌ رَّحِيمٌ[النحل:18].\nته‌نها له‌دوو جێگه‌دا:\n*ثُمَّ نَبْتَهِلْ فَنَجْعَل لَّعْنَت اللّهِ عَلَى الْكَاذِبِينَ[آل عمران:61]\n*وَالْخَامِسَةُ أَنَّ لَعْنَتَ اللَّهِ عَلَيْهِ إِن كَانَ مِنَ الْكَاذِبِينَ وَيَدْرَأُ[النور:7].\n**جگه له‌م جێیانه له هه‌موو قورئاندا به تێی خڕ(ة) نووسراوه، وه‌ک له‌ُأوْلَـئِكَ جَزَآؤُهُمْ أَنَّ عَلَيْهِمْ لَعْنَةَ اللّهِ وَالْمَلآئِكَةِ وَالنَّاسِ أَجْمَعِينَ[آل عمران:87].\nله حه‌وت جێگه‌دا هاتووه:\n*إِذْ قَالَتِ امْرَأَتُ عِمْرَانَ.\n*وَقَالَ نِسْوَةٌ فِي الْمَدِينَةِ امْرَأَتُ الْعَزِيزِ[یوسف:30].\nئه‌وانی تر[یوسف:51] ، [القصص:9] ، [التحریم:10 و 11] .\n**جگه له‌م جێیانه له هه‌موو قورئاندا به تێی خڕ(ة) نووسراوه، وه‌ک له‌ُوَامْرَأَةً مُّؤْمِنَةً[الأحزاب:50].\nته‌نیا له‌دوو جێگه‌دا:\n*وَيَتَنَاجَوْنَ بِالْإِثْمِ وَالْعُدْوَانِ وَمَعْصِيَتِ الرَّسُولِ[المجادلة:8].\n*َلَا تَتَنَاجَوْا بِالْإِثْمِ وَالْعُدْوَانِ وَمَعْصِيَتِ الرَّسُولِ[المجادلة:9].\nئه‌وانی تر له داهاتوودا ده‌نووسرێنه‌وه پشت به‌خوا..\nid => 978\nheadTitle => 'پيتي هێ(هاء)ی مێینه(هاء التأنيث)'\n[0.52 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 978)))\n[3.06 ms] UPDATE `dangiislam_article` SET `clicked` = ? WHERE (`dangiislam_article`.`id` = 978)\n[0.48 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 978) LIMIT 1\n[0.43 ms] SELECT `dangiislam_article`.* FROM `dangiislam_article` WHERE (id= '978') AND (status='1') AND (title<>'0') LIMIT 1\n[17.61 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[18.04 ms] SELECT `dangiislam_article`.* FROM `dangiislam_article` WHERE (category_id = 14)\n[10.53 ms] SELECT `dangiislam_article`.* FROM `dangiislam_article` WHERE (category_id = 14) AND (id <> '978') AND (status='1') ORDER BY `id` desc LIMIT 3\n[4.6 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='978') ORDER BY `comment_id` desc, `featured` desc\n[15.25 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n[0.15 ms] SELECT `dangiislam_art_cat`.* FROM `dangiislam_art_cat` WHERE (id = 14) LIMIT 1\n[0.11 ms] SELECT `dangiislam_writer`.* FROM `dangiislam_writer` WHERE (((`dangiislam_writer`.`id` = 14)))\n[0.1 ms] SELECT `dangiislam_writer`.* FROM `dangiislam_writer` WHERE (id = 14) LIMIT 1\n1.11.3/5.3.29 Variables Debug Not authorized 16 in 71.3 ms Registry (6)«


له‌هەرێم 12 هەزار کەس بەنایاسایی بەپلەی بەڕێوەبەری گشتی خانەنشینکراون\n22/10/2020 1520 جار خوێندراوه‌ته‌وه\nپه‌رله‌مانتارێكى فراكسیۆنى ئاینده له‌ئه‌نجومه‌نى نوێنه‌رانى عێراق زانیاریه‌كى گرنگ سه‌باره‌ت به‌خانه‌نشینى نایاسایی ئاشكراده‌كات‌و ڕایده‌گه‌یه‌نێت، "له‌هەرێم 12 هەزار کەس بەنایاسایی بەپلەی بەڕێوەبەری گشتی خانەنشینکراون".\nسەرکەوت شەمسەدین پەرلەمانتاری کوتلەی ئایندە لەئەنجومەنی نوێنەران ڕایگەیاند، "لەهەرێمی کوردستان گەورەترین گەندەڵی لەبواری خانەنشینیدا کراوە، بەشێوەیەک ١٢ هەزار کەس بەناسایی‌و بەپلەی بەڕێوەبەری گشتیی خانەنشینکراون".\nئه‌و په‌رله‌مانتاره بەماڵپه‌ڕى مەعلومەی ڕاگەیاندوە، "١٢ هەزار کەس لەهەرێمی کوردستان بەشێوەیەکی نایاسایی بەپلەی بەڕێوەبەری گشتیی خانەنشینکراون کە بەشی هەرە زۆریان لەدەرەوەی عێراق دەژین، بواری خانەنشینی لەکوردستان گەورەترین گەندەڵی تێدایە".\nپەرلەمانتارە کوردەکەی ئەنجومەنی نوێنەران ڕونیکردۆتەوە، "ئەوکەسانە لەسەر بنەمای حزبى خانەنشینکراون‌و بۆ تەنها ڕۆژێکیش لەناو دامەزراوەکانی حکومەتدا فەرمانبەرنەبون، بەڵام خزمەتە حزبییەکەیان بۆ هەژمارکراوەو بەموچەیەکی بەرزەوە خانەنشینکراون".\nپێشتریش دکتۆر غالب محەمەد پەرلەمانتاری كورد له‌به‌غدا باسی لەوەکردبوو، "حکومەتی هەرێم نزیکەی نیو ملیۆن فەرمانبەری بندیواری هەیە".


خوێندنەوەیەکى شیکاریی زمانى جەستە لەسەر سەردانەکەى سەرۆککۆمارى عێراق بۆ تورکیا\n- 1/4/2019 12:58:00 PM 89718 جار خوێندراوەتەوە\nکاتێک کۆبوونەوەیەکى لوتکە لەنێوان دوو دەوڵەت ئەنجام دەدرێت، بەدەر لەو بابەتانەى لە کۆبوونەوەکاندا گفتوگۆیان لەسەر دەکرێت، شێوازى هەڵسوکەوت و رەفتارو جوڵەو ئاماژە جەستەییەکان دەبنە جێگەى بایەخى دانیشتوانى هەردوو وڵات، بە جۆرێک دانیشتوانى هەر وڵاتێک خۆشحاڵ دەبن بەوەى بەرپرسانى وڵاتەکەیان تەواو ئارامگیریی و زاڵبوونى پێوەدیار بێت وەک ئاماژەیەک بۆ بەهێزى وڵاتەکەى، سەردانەکەى سەرۆککۆمارى عێراق بۆ تورکیا و کۆبوونەوەکانى لەگەڵ بەرپرسانى ئەو وڵاتە دەکرێت وەک نموونەیەکى زیندووى ئێستاى عێراق و جیاوازى لەگەڵ بەشێک لە سەردانەکانى رابردووى سەرۆکەکانى ترى عێراق بخەینەروو.\nزمانى جەستە یەکێکە لەو رێگایانەى شارەزایان و دەروون ناسان دەتوانن پەیامە شاراوەکانى ناخى کەسى بەرامبەرى پێ بخوێننەوە، جا ئەو کەسە ئاسایی بێت، یاخود کەسێکى سیاسى، کاتێک هەڵسوکەوت و جوڵە دەرەکییەکانى ئەنجام دەدات، دەکرێت لە رێگەى ئاماژە جەستەییەکانى بەشێک لە بۆچوونە ناواخنەییەکانى بکاتە تەواوکەرى قسەکانى.\nئەگەر بە وردى سەرنج بدەینە سەردانەکەى ئەم دواییەى سەرۆککۆمارى عێراق بۆ تورکیا و کۆبوونەوەکانى لەگەڵ گەورە بەرپرسانى ئەو وڵاتە، دەتوانین بگەینە ئەو راستییەى کە سەرۆک بەرهەم ساڵح زۆر بە دڵنیایی و بەبێ هیچ هەستکردنێک بە ناسەقامگیرى و دڵەراوکێى و بەوپەڕى متمانە بەخۆبوونەوە سەردان و کۆبوونەوەکانى ئەنجامداوەو لە وێنەکانیدا دەردەکەوێت کە سەرکەوتوو بووە لەو گەشتە گرنگەى کە وەفدێکى باڵاى حکومەتى عێراق لەگەڵیدابوون.\nبەپشت بەستن بە سەرچاوە جیهانییەکانى زمانى جەستە، دەکرێت لێرەدا خوێندنەوە بۆ چەندین وێنەى سەرۆککۆمارى عێراق و سەرۆککۆمارى تورکیا و بەرپرسانى باڵاى ئەو وڵاتە بکەین، کە دەردەکەوێت سەرۆک بەرهەم ساڵح زۆر سەرکەوتووانە کۆنترۆڵى خۆى کردووەو بەشێوەیەکى ئاسایی مامەڵەى کردووە، بەپێچەوانەوە لە هەندێک وێنەدا ئەردۆغان چاو دەگێڕێت کە ئەوەش وەک شڵەژاوى لە زمانى جەستەدا خوێندنەوەى بۆ دەکرێت.\nگەرموگوڕى و پێکەنین\nیەکێک لە ئاماژە گرنگەکان گەرموگوڕییە، کە پێویستە بەرپرسان کاتێک ئامانجیان بوو پەیوەندییەکانیان لەگەڵ کەسانى بەرامبەر بەهێز بکەن و دۆستایەتییەکى پتەو بنیاد بنێن، بەشێوەیەکى گەرموگوڕ دەربکەون و هەستکردن بە بێزارى و توڕەیی بە جەستەیانەوە دیارنەبێت، چونکە هەستکردن بە بێزارى و توڕەیی هۆکارێک دەبێت کە نەتوانرێت سەرکەوتووانە کۆبوونەوەکان بە ئەنجام بگەیەنرێت و دواتر دەستکەوتێکى گرنگى لێ بەرهەمنەهێنرێت.\nرێک رۆشتن و رێک وەستان و بەرز راگرتنى سەرو چەناگە\nیەکێکى تر لە ئاماژەکانى زمانى جەستە رێک وەستانى بەرپرسانە لەکاتى سەردانیان بۆ وڵاتانى دەرەوەو نیشانەیەکى روونى دڵنیاییە، لە سەردانەکەى سەرۆککۆمارى عێراق بۆ تورکیا بەروونى دەردەکەوێت کە سەرۆک بەرهەم ساڵح هیچ شڵەژاویی و رەفتارێکى نامۆ بە هەڵسوکەوتەکانییەوە دیارنییەو سەربەرزانە و رێکوەستاوە کە ئاماژەیەکە بۆ دڵنیابوونى خۆى و شاندەکەى لە سەردانەکەى، چونکە شارەزایانى زمانى جەستە پێیانوایە کە چەمانەوەو هەستکردن بە ماندوێتى، نیشانەیەکى روونى بێزارییەو هۆکارێکە بۆ سەرنەکەوتن لە کۆبوونەوەو دیدارەکاندا.\nچاوگێڕان و دەست جوڵاندن\nیەکێکى تر لە نیشانە دیارەکانى شڵەژاوى و هەستکردنى بە فشار وەک شارەزایانى زمانى جەستە ئاماژەیان پێکردووە، دەست جوڵاندن و چاوگێڕانە، شارەزایان پێیانوایە ئەو کەسانەى لەکاتى سەردانە دیبلۆماسییەکانیاندا زۆر چاو دەگێڕن و دەست دەجوڵێنن، بەهۆى ئەوەى هەست بە لایەنى ئەمنى پێویست ناکەن و هەست بەبوونى فشار دەکەن، هێنانەدى ئامانجەکەیان لەبیر دەکەن، لە سەردانەکەى سەرۆککۆمارى عێراق بۆ تورکیا بەڕوونى ئەوە دەردەکەوێت کە بەهیچ شێوەیەک هەست بە شڵەژاوى و هەبوونى فشار ناکرێت.\nهەموو دەوڵەتێک توانا سیاسى و ئابورى و سەربازى و ستراتیژیەکانى بەشێوەیەکى کارا لە پێناو پیشاندانى هێزو تواناى بە ناوخۆو دەرەوە، لەبەرامبەردا تەوقەکردن وەک نیشانەیەکى روونى هەستکردن بە هێزو تواناو دەسەڵات لە زمانى جەستەدا لێکدەدرێتەوە، شارەزایانى زمانى جەستە ئاماژە بەوە دەکەن، کاتێک سەرۆکى دوو وڵات تەوقە دەکەن زاڵبوونى دەستى یەکێکیان بەسەر ئەوى تردا نیشانەى بەهێزى ئەو وڵاتە دەردەخات، هەرچەندە ئەگەر ئەو وڵاتە لەرووى ئابوورى و سەربازى و سیاسییەوە لاوازتریش بێت، لەلایەکى تریشەوە زۆرکات ناچارکردنى بەرامبەر بۆ ئەوەى زیاتر دەست رابکێشێت بەرەو رووت هۆکارێکى گرنگى بەهێزى سیاسەتمەدار دەردەخات، بۆیە زۆر کات سیاسییە باڵاکان هەوڵ دەدەن بە ڕاکێشانى دەستى بەرامبەرو کەمتر دەستراکێشان بۆ تەوقەکردن زاڵبوونى خۆیان بسەلمێنن، لە سەردانەکەى سەرۆککۆمارى عێراق بۆ تورکیا بە روونى هەست بەوەکرا کە لەزۆربەى تەوقەکردنەکانیدا سەرۆککۆمار دەستى زاڵبوو بەسەر بەرپرسانى باڵاى تورکیادا .\nقسەکردن بەشێوەیەکى لەسەرخۆو هێمن\nزۆرجار سەرکردەى وڵاتانى جیهانى رووبەرووى هەڵەى گەورە بوونەتەوە لەکاتى سەردانەکانیاندا بۆ وڵاتان، بەبڕواى شارەزایانى زمانى جەستە، ئەو کەسانەى بەهێمنى و لەسەرخۆ دەدوێن، باشتر دەتوانن ئامانجەکانیان بپێکن و کەمتر تووشى هەڵە دەبن، بەبەراورد بەو کەسانەى توڕە دەبن و دەشڵەژێن لەکاتى قسەکردندا.\nلەبەرامبەر ئەمانەدا دەستبردن بۆ لوت و گوێ و سەرخوراندن و دەستبردن بۆ دەم لەکاتى کۆنگرە رۆژنامەنووسى و دیدارو کۆبوونەوە گرنگەکاندا، بە هۆکارێکى لاوازى سیاسییەکان دادەنرێت و وەک ئاماژەیەک بۆ شکست و رارایی و شڵەژاوى و بێزارى لێکدەدرێتەوە، کە دەکرێت بڵێین هیچ یەکێک لەو هەڵسوکەوتانە بەسەردانەکەى سەرۆککۆمارى عێراق بۆ تورکیا بەدی نەکرا.\nزۆرجار سیاسییەکان لەپێناو گەیشتن بە ئامانجەکانیان لە سەردانەکانیاندا بۆ راکێشانى هەست و سۆزى ئەو وڵاتانەى سەردانى دەکەن، دەچنە سەر گڵکۆى کەسە پیرۆزەکانیان و تاجەگوڵینە لەسەر مەزارەکانیان دادەنێن، وەک ئەوەى کاتێک تیریزا مەى سەرۆک وەزیرانى بەریتانیا لە ماوەى رابردوودا سەردانى تورکیاى کرد بەمەبەستى ئیمزاکردنى گرێبەستێک بەبەهاى ١٠٠ ملیۆن جونەیهى ئیستەرلینى بۆ دەربازکردنى بەریتانیا لە یەکێتى ئەوروپا، لەو سەردانەیدا بۆ تورکیا تیریزا مەى سەردانى مەزارى کەمال ئەتاتورکى کرد و تاجە گوڵینەى لەسەر گڵکۆکەى دانا، شارەزایانیش پێیانوایە سیسییە وریاکان هەمیشە هەوڵدەدەن هەلەکان بقۆزنەوە لەپێناو گەیشتن بەو ئامانجانەى لە هەگبەى سەردانەکانیاندا بۆ وڵاتان ئەنجامى دەدەن.\nدەکرێت بەپشت بەستن بەو ئاماژانەى سەرەوەو گەڕانەوە بۆ سەردانى بەرپرسە باڵاکانى عێراق لە رابردوودا، بەروونى هەست بەوە بکەین کە تەنها مام جەلال سەرۆککۆمارى کۆچکردوى عێراق توانیویەتى هێندە سەرکەوتووانە دیدارو کۆبوونەوەو سەردانە دیبلۆماسییەکانى ئەنجامبدات و بەشێوەیەکى زۆر کاریگەر زاڵ بووبێت بەسەر پرۆتۆکۆڵى سەردانەکانیدا بۆ وڵاتانى جیهان.


بوون بە کارداری سەرپەرشتی کۆمەڵایەتی -\nکارداربوون لە خزمەتگوزاری کۆمەڵایەتیدا یان لەلای منداڵپارێز بە زۆری دایک‌وباوکەکە یان منداڵ بۆ خۆی پێوه‌ندی به سەرپەرشتی کۆمەڵایەتیەوە یان بە منداڵپارێزیەوە بگرن و داوای یارمه‌تییان لێ ده‌که‌ن. هەروەها فێرگە یان پیشەوەرانی باخچەی ساوایان لەگەڵ خێزانەکەدا پەیوەندی بە کارمەندی سەرپەرشتی کاروباری کۆمەڵایەتیەوە بگرن، بۆ ئەوەی بتوانرێ پێویستی منداڵەکە و خێزانەکە بە یارمەتی هەڵبسەنگێندرێ.\nهەروەها کاروبارەکان دەتوانرێ لە رێگەی ئاگادارکردنەوەی منداڵپارێزیەوە دەست پێ بکات. ئاگادارکردنەوەی منداڵپاریزی هەر کەسێک دەتوانێ ئەنجامی بدات، کە نیگەرانی باشگوزەرانی منداڵەکەیە و دەکرێت بە بێ ئەوەی ناوی خۆی بهێنێت ئەم ئاگاداریە بکات.\nئەوانەی کە کار لەگەڵ منداڵ و خێزاندا دەکەن ئەرکی سەرشانیانە کە ئاگاداری منداڵپاریزی ئەنجام بدەن. ئەگەر گومانی ئەوەیان هەبێت کە گەورەبوون و گەشەی منداڵەکە لە مەترسیدایە. بەگشتی کەسانی پیشەدار یەکەم جار لەسەر بابەتەکە قسە لەگەڵ خێزانەکە دەکەن. هەروەها پۆلیسیش ئاگاداری بەرزدەکاتەوە، ئەگەر خوارتەمەنێك تاوان ئەنجام بدات، یان مەشروب و مادەی هۆشبەری بەکارهێنابێت یان لەکاتی بوونی توندوتیژی ناو خێزاندا.\nئەگەری ئەو هۆیانە چین کە دەبنە هۆیەك بۆ پێویستی بە یارمەتی دان؟\nلە بارودۆخ و ژیانی بنەماڵەکەدا گۆڕانکاری گەورە پێکهاتوە، کە کاریگەری لەسەر ژیانی هەموویانن دادەنێ.\nدایک و باوك ماندوون، کێشەی دروونییان هەیە، خەمۆکی یان نەخۆشیان هه‌یه.\nدایک و باوك زۆر و زۆر جار ماده‌ی هۆشبەر و مەشروب به‌کار ده‌هێنن.\nله بنه‌ماڵه‌دا توندوتیژی به‌کار دەهێنرێ.\nمنداڵ یان لاو کاری وا ده‌کا که بۆ ئه‌و مه‌ترسیدارن. بۆ نموونه راده‌یه‌کی زۆر مادده‌ی هۆشبه‌ر به‌کارده‌هێنێ، تاوانکاریی ده‌کا یان چوونی بۆ فێرگە پشتگوێ دەخات.\nمنداڵ ناچار ده‌بێ ئه‌رکێکی زیاتر له راده‌ی توانایی خۆی له پێناوی راپه‌ڕاندنی کاروباری رۆژانه‌ی بنه‌ماڵه‌دا بگرێته ئه‌ستۆ. ئه‌مه‌ش بۆ نموونه کاتێک که دایك و باوک به هۆی نه‌خۆشییه‌وه ئه‌رکی سه‌رشانی خۆیان پێ جێبه‌جێ ناکرێت.\nپەیوەندی کردن یان ئاگاداری کردنەوە چ ئاکامێك بەشوێن خۆیدا دەهێنێ؟\nکارمەندی بواری کاروباری کۆمەڵایەتی بەدیقەتەوە هەموو ئاگاداری و پەیوەندیەك هەڵدەسەنگێنێت و لەزۆربەی حاڵەتەکاندا ئەو دەست دەکات بە خەمڵاندنی بارودۆخی منداڵەکە و بنەماڵەکە. بەگوێرەی بارودۆخی منداڵەکە و بنەماڵەکەی خەمڵاندنەکە دەکرێت بەگوێرەی یاسای سەرپەرشتی کاروباری کۆمەڵایەتی هەڵسەنگاندنی پێویستی بە خزمەتگوزاریەکە بێ یان شوێنکەوتن و روونکردنەوەی بابەتی منداڵپارێزی بێ.\nلە زۆربەی حاڵەتەکاندا کارمەندەکە پەیودندی بە بنەماڵەکەوە دەکات و داێك و باوکەکە و منداڵەکە بانگ دەکات تا قسەوباسیان لەگەڵدا بکات. لە کاتی هەڵسەندگاندنی باری منداڵەکە و بنەماڵەکە پێ دەچێت چاوپێکەوتنەکان چەندین جار بیت و لەوانەیە لە ئوفیسی سۆشیاڵدا، لە باخچەی ساوایاندا، لە فێرگەدا یا لەماڵی خێزانەکەدا بگیریت. بۆ یارمەتیش دەتوانرێت وەرگێڕ داوا بکرێت. لە چاوپێکەوتنەکاندا پێکەوە باسی ئەوە دەکرێت کە بۆچی ئاگاداری نیردراوە ودەتوانرێ جۆن یارمەتی منداڵەکە و بنەماڵەکە بدرێت. لەکاتی ئەم شوێنکەوتن و ڕوونکردنەوانەدا کارمەندەکە چەند جار منداڵەکە دەبێنێ هەروەها بەبێ دایك وباوکیشی دەیبینێ.\nبارودۆخی منداڵەکە و بنەماڵەکە بەگوێرەی پێویست بەشێوەیەکی هەمەڵایەنە وبەرفەراوان دەدرێتە بەر لێکٶلینەوە. ئەگەر بنەماڵەکە خوازیار بێت، دەتوانرێت کەس وکاری تر و ناسیاوی منداڵەکە بۆ هاوکاری بانگ بکرێن.\nلێکۆڵینەوەکە لەوانەیە بەرەو بوون بە کارداری سەرپەرشتی کۆمەڵایەتی یان منداڵپارێزی بێت\nئەگەر منداڵەکە یان بنەماڵەکە کەڵك لە پشتیوانی و خزمەتگوزاریەکانی بواری کاروباری کۆمەڵایەتی وەرگرن، بەڵام بەگوێرەی یاسای منداڵپارێزی پێویستیان بە خزمەتگوزاری نیە، ئەوا بۆ ئەو ماوەیەی کە کارداری سەرپەرشتی کۆمەڵایەتین بەناو کارمەندی خۆیان بۆ دیاری دەکرێت. بوون بە کارداری سەرپەرشتی کۆمەڵایەتی ئارەزومەندانەیە.\nئەگەر بۆ پشتیوانی بارودۆخی منداڵ و بنەمالەکە پێویستی بە یارمەتی منداڵپاریزی هەبێ، ئەوا بەرنامەی بوونی منداڵەکە بە کارداری منداڵپارێزی دەست پێ دەکات. ئەو کاتە کارمەندی سۆشیالی لێپرسراو لە کاروبارەکانی بۆ دیاری دەکرێت. ئەگەر بەگوێرەی هەڵسەنگاندنی پێویستی بە یارمەتی یان بەگویرەی روونکردنەوەی پێویستی بە منداڵپارێزی کارمەندەکە نیگەرانی لەسەر بارودۆخی منداڵەکە لەلا دروست ببێ، لەو حالەتەدا منداڵەکە دەکرێت بەکارداری منداڵپارێزی وکاروبارەکانی دەست پێ دەکات تەنانەت ئەگەریش منداڵەکە خۆی یان دایك وباوکی بەپێویستی نەزانن.\nکاروباری بوون بە کارداری سەرپەرشتی کۆمەڵایەتی یان منداڵپارێزی دەست پێ ناکرێت، ئەگەر بەگوێرەی روونکردنەوەکان هیچ هۆیەك نەبێ بۆ نیگەران بوون، وهەروەها منداڵەکە یان بنەماڵەکەی پێویستیان بە پشتیوانی ویارمەتی نەبێ.\nلە دەسپێکی کارداربوون لە سەرپەرشتی کۆمەڵایەتیدا دەتوانرێ یارمەتی منداڵەکە و خێزانەکە بدرێ بۆ نموونە لە رێگەی رێنوێنی دانی دۆخی کۆمەڵایەتی و ڕاوێژدانەوە، لە رێگەی یارمەتی ئابووریەوە، لە خزمەتگوزاری ماڵەوە، کاری خێزانی و کەسی یامەتیدەر یان یارمەتی خێزانەوە. بۆ زۆر کاروباری رۆژانەی خێزان دەتوانرێ یارمەتی و رێنوێنی بەدەستبهێنرێت، وەك لە بەرنامەی خەو و هەڵسوکەوتی رۆژانەی منداڵدا، لە پەیوەند بە بابەتەکانی خواردنەوە هەروەها سەبارەت بە گیروگرفتی منداڵ لە لە قۆناغە جیاوازەکانی گۆڕانی تەمەنیەوە. ئەگەر بۆ منداڵەکە لە لای منداڵپارێز پەڕاوی کارداری بۆ بکرێتەوە، ئەوا دەتوانرێ بە چڕوپڕتر یارمەتی منداڵەکە و خێزانەکەی بدرێ زانیاری زیاترسەبارەت بە پێشکەش کردنی یارمەتی منداڵپارێز لە پەڕەی چاودێری کۆمەڵایەتی ئازاد لە پلەی یەکەمدایە


گەورەترین كەمپ بۆ پێشوازیكردن لە ئاوارەكانی حەویجە كرایەوە - اخبار العراق\nاخبار العراق » كوردى » گەورەترین كەمپ بۆ پێشوازیكردن لە ئاوارەكانی حەویجە كرایەوە\nگەورەترین كەمپ بۆ پێشوازیكردن لە ئاوارەكانی حەویجە كرایەوە\nكەمی لەلایەن سێ كرایەوەو 300 كەسی ئاوارەی لەخۆگرت فۆتۆ: كەركوك ناو\nكەمپی لەیلان سێ، بەڕەسمی كرایەوە كە گەورەترین كەمپی نیشتەجێبوونی ئاوارەكانە لە پارێزگای كەركوك‌و یەكەم قۆناغی ئاوارەكانی قەزای حەویجەی لەخۆگرت.\nكەمپەكە 5000 خێمە لەخۆدەگرێت، دەكەوێتە نێوان هەردوو ناحیەی لەیلان‌و تازە، تایبەتكراوە بە لەخۆگرتنی ئاوارەكانی قەزای حەویجە، چوارشەممە 8-2 یەكەم قۆناغی ئاوارەكانی ئەو قەزایەی لەخۆگرت.\nتۆفان عەبدولوەهاب عەواد، یاریدەدەری بەڕێوەبەری فەرمانگەی كۆچ‌و كۆچبەرانی كەركوك بە (كەركوك ناو)ی وت “ئەو كەمپە جێی 5000 هەزار خێمەی لێدەبێتەوە، 2500 خێمەی تەواوبووەو ئامادەیە بۆ پێشوازیكردن لە ئاوارە، كاردەكرێت بۆ تەواوكردنی 2500 خێمەكەی تر”.\nچوارشەممە 8-2 زیاتر لە 300 ئاوارەی حەویجەو ناوچەكانی دەوروبەری گەیشتنە سنوری مەكتەب خالید ژێر دەسەڵاتی پێشمەرگە لە باشوری رۆژئاوای كەركوك‌و رەوانەی كەمپی لەیلان سێ كران.\nتۆفان عەبدولوەهاب عەواد، یاریدەدەری بەڕێوەبەری فەرمانگەی كۆچ‌و كۆچبەرانی كەركوك بە (كەركوك ناو)ی وت “ئیدارەی كەمپەكە لەلایەن وەزارەتی كۆچ‌و كۆچبەرانەوە سەرپەرشتی دەكرێت”.\nسەرەتای ئەم مانگە جاسم محەمەد، وەزیری كۆچ‌و كۆچبەرانی عیراق، لە سەردانێكیدا بۆ كەركوك، جەختیكردەوە لەوەی ئامادەكاریی تەواوكراوە، بۆ لەخۆگرتنی ئاوارەكانی قەزای حەویجە.\nقەزای حەویجەو ناحییەكانی (زاب، رەشاد، ریاز، عەباسی) لە ناوەڕاستی ساڵی 2014ەوە كەوتۆتە دەست داعش‌و تائێستا كۆنترۆڵنەكراونەتەوە، هەفتانەش خەڵكی ئەو ناوچانە بەكۆمەڵ بەرەو كەركوك كۆچ دەكەن‌و رەوانەی كەمپەكان دەكرێن.


Friday, 03.09.2018, 22:32\nباوک و کچێک بە یەکتری دەڵێن: وەرە با بچین کەرامەت بچنینەوە\nئەم کچ و باوکە لە بێدەنگی ئەستێرە دەچن. ئەوان داوای شتێک دەکەن کە خۆیان خاوەنین، ئەویش"کەرامەت "ـە، کاتێک مرۆڤ دەزانێت چۆن دەمرێت، مانای وایە زانیوێتی چۆن بژی؟ ڕۆژئاڤای نیشتمان جێگەیەکە پڕێتی لە چیرۆک و ڕامان .\nئەم نمونانە لە شەڕێکان کە بەسەریاندا سەپاوە، هەرگیز ناڕۆن گیرفانی کوژراوەکان بگەڕێن، یان پەنجەی کوژراوەکان ببڕنەوە بۆ ئەڵقەیەکی زێر، ئەم مرۆڤانە جوانییەک دەدەن بە شەڕ و بەرگری، کە لە هەناویدا پاراستنی سەربەستیی و گەورەی نیشتمان وەک ئاوێنەیەک بەرجەستە دەکەن.\nلە دوای ڕووداوەکانی ڕۆژئاڤاوە، ئیتر باوکانی کورد لایان گرنگ نییە کە منداڵەکان لە دایک بوو دەبێت کوڕ بێت و لە خۆشیدا باوکان لە پێستی خۆیان بێنە دەرەوە. ئێستا کچان هەموو هاوکێشەکانیان تێک شکاند، کچان لەوێ لە مەرگی خۆیاندا ڕادەچڵەکینێک وچیرۆکێکی نەمرو گەورە و جوان بۆ جیهان دەنووسنەوە . ئێمە دەبێت شادمانبین، کاتێک لە نێو مێژوویەکدا ژیان دەکەین، کە پڕێتی لە چیرۆکی کچان و ژنانی قارەمانی نیشتمانەکەمان .\nبڕۆن مێژووی شەڕ بخوێنەوە کەسمان نەمان بیستوە کچانێک لە جەنگەکاندا فڕۆکە بخەنە خوارەوە، یان خۆیان بە تانکەکاندا بتەقێنەوە، لەڕۆژئاڤا کچان و ژنانی نیشتمان هەموو ئەفسانەیەکیان تێک شکاندوە، لەوێ شەرمە ئیتر لە ماڵ بمێنی و چاوەڕوان بیت و بەنزاو پاڕانەوە خەونی پارێزراوبیت دەسکەنەکەیت، یان چاوەڕوانی باوکو کوڕ و بیت پارێزگاریت لێبکات و لەسایەیاندا پارێزراوبیت .\nشەڕ بەردەرکی هەموو ماڵێکی گرتوە، لەماڵیش بمێنیتەوە دەکەویتە بەر ڕەحمەتی تۆپ و ناپاڵم و بۆردومانەکان، هیچ گەرەنتیەک نی یە بۆ پارێزگاری بونت و مانەوەت لەناو ئەو دۆزەخەی فەرزیانکردوە بەسەرتا .\nمێژوو زۆر سەر سورهێنەرانە باسی ژنانی " بوئر" دەکات لە ئەفەریقا، چونکە ژنانی بوئری لەشەڕی بوئردا ڕاستەو خۆ بەشدار بوون، هەزاران کچ و ژنی بوئری هاوشانی مێردو کوڕەکانیان لەشەڕدابوون، ئەوان ووتیان: ئێمە ناشتنی کوڕان و مێردمان لا باشترە لەوەی ببینە کۆیلە، ئێمەش وەک پیاوەکانمان دەبێت لەشەڕدا گیان لەدەست بدەین، بۆیە پاراستنی سەربەرزی و گەورەی نیشتمان بوە دروشمی ژنان و کچانی بوئری، هەر بەم دروشمە ش بوو کە کچان و ژنانی بوئری دڵی خۆیان بەهێزکرد و خۆشەویستیان بەشادمانیەوە دایەدەست تارمای مەرگ و مردنیان بەکۆیلەبوون گۆڕێوە. مێژووش ناتوانێت جوامێری ئەمانە نەنوسێتەوە.\nڕۆژئاڤا، جارێکی تر کەرامەتی بۆ گەلی ئێمە گەڕانەوە، ئێمە وەک نەتەوە لەجیهاندا خەریک بوو لەکەیەکی زۆر ناشرین لەچەشنی پەڵەیەک ببێتە سمبوڵ پێمانەوە و ناشرینی ئەو پەڵەیە خەریک بوو دەبوە ناسنامەمان، کە گەلێکین لەسەر شەڕەف و ناموس کچ و ژنەکان دەکوژین، پیاوانی کورد خەریک بوو بە پیاوە بێئیرادە ژن کوژەکە ناو بانگی دەڕۆی .\nلەکۆڕو کۆبونەوەکاندا وێنە گەل و چیرۆکی زۆر دزێو بۆ گەلی ئێمە بەرجەستە ببوو . لەکاتێکدا کۆمەڵێ ڕاستی حاشا هەڵنەگری تێدابوو کە مرۆڤ قێزی لێدەهاتەوە، کە چۆن باوکان یان مێرد و براکان بۆ ناموسێک کە خۆیان نەیان بوو ژن و کچەکانی خۆیان دەکوشت .\nدوای بەشداربوونی کچان و ژنانی ڕۆژ ئاڤا، ئیتر خەریکە ئەو پەڵەیە کە لە گولی دەچوو بەڕوومانەوە کاڵ دەبێتەوە و نامێنێ، تا کچان و ژنانی نیشتمان ئاوا لە پێشەوەی ڕووداوەکاندا کارئەکتەربن لەناو جەنگەکاندا، بەو هەموو ڕووە نازدارو خەندەیەیانەوە، ئێمە براوەی ناو ڕووداوەکان دەبین .\nگەرچی ئێمە خەڵکانێک بووین هەرگیز ستایشی باوکو مێردو برا ژن و کچکوشەکانمان نەکردوە، بەڵام ئەوان ژمارەیان لەهەڵچوندا بوو بۆ یە خەریکبوو دەبونە بەشێک لە ئێمەو ئێمەش خەریک بوو تێکەڵ دەبووین بەوەی کە قەیرانی شوناسمان هەبێت و لەگەڵ عەوامدا ڕێبکەین .\nهەموو ئەو مرۆڤانەی کە بۆ پاراستنی کەرامەت و سەربەستی ژیانیان دەخەنە مەترسێوە و ئازایانە ترس ڕاودەنێن گەشتونەتە ڕاستیەک کە هیچ ئازار و دەردێک لەمردندا نی یە، بەڵام ئازارو دەرد لە کۆیلە بون و ژیانێکدایە کە لەسەر ئەژنۆکانت ڕێبکەیت و ناوی بنێیت ژیان بەبێ مەرج .\nڕۆژانە کەناڵەکانی جیهان وێنە دوای وێنە چیرۆک دوای چیرۆک دەخەنە ناو تۆڕە جاڵجاڵۆکەکەی مێدیاوە، ئەوان ناتوانن لەئاستی ئەم هەموو جوامێری و ئازایەتیە چاو گوێ خۆیان بنوقێنن .\nهەموو باسەکان وێنەکان نوێن هیچیان لە هیچیان ناچن هەموو یان چیرۆکێکی پڕ چێژ لەپشتیانەوەیە، ئاخر هونەرە لەناو گۆڕستانەکاندا سەما بکەیت . لەهەڵگرتنی تەرمەکاندا دەفلێدەیت، کە بۆردمانی شەقامەکان دەکەن تۆ سرود بڵێیت . کە هەواڵی چۆڵکردنی شار بڵاو دەکەنەوە تۆ بێیت لەشەقامەکاندا بەمارشێک وەک سوپایەک ڕێکەیت و بڵێ درۆ بەری کورتە، ئێمە لێرەین و شار چۆڵ ناکەین .\nتەرمە بێناوەکان و بێباکی خەڵک و دەسەڵات


پاسداران لە مەریوانەوە تا پیرانشار مانۆری سەربازی دەکەن | ROJnews\nپاسداران لە مەریوانەوە تا پیرانشار مانۆری سەربازی دەکەن\nهەینی, 14 سبت 2018 - 11:37\nحکومەتی ئێران پاش لەسێدارەدانی سێ چالاکوانی سیاسی کورد و مووشەکبارانی بنکە و بارەگاکانی حدک و حدکا لە کۆیە، لە مەریوانی سەربە سنەوە تا پیرانشاری سەر بە ورمێ مانۆری سەربازی ئەنجام دەدات و سەربازەکانی لەسەر سنوورەکان جێگر دەکات.\nپاش ئەوەی زانیار مورادی، لوقمان مورادی و ڕامین حسێن پەناهی لە زیندانی ڕەجائیشەهری کەرەج لە سێدارەدران و بارەگاکانی حدک و حدکا لە کۆیە مووشەکباران کران، سوپای پاسداران هێزەکانی لە مەریوان، بانە، سەردەشت، بۆکان، مەهاباد و پیرانشار جێگرکردووە و مانۆری سەربازی ئەنجام دەدات.\nبەگوێرە زانیارییەکان لە ڕۆژهەڵاتی کوردستانەوە، سوپای پاسداران لە ناوەڕاستی ئەم هەفتەیەوە، لە سنوورە دەستکردەکانی نێوان رۆژهەڵات و باشوری کوردستان مانۆری سەربازیی دەستپێکردووە، هەروەها سەربازەکانی لەسەر ئەو سنوورانە جێگرکردووە و سەرقاڵە بە دروستکردنی بارەگای سەربازی لەو شوێنانە.\nسەرچاوەکان ئاشکرایان کردووە، کە سوپای پاسداران ڕێک ئەو هێزانەی لە سنوورەکانی مەریوان جێگرکردووە، کە لە شەڕی ساڵی ٢٠١١ لەگەڵ پارتی ژیانی ئازادی کوردستان- پژاک، لە قەندیل بەکاری هێنابوون.\nئەو هێزانە بەتایبەتی لە سەر سنوورەکانی مەریوان کە هاوسنوورە لەگەڵ پێنجوێنی سەربە سلێمانی و پیرانشار کە هاوسنوورە لەگەڵ بەربزنان و کێلەشینی سەربە هەولێر، سەرقاڵن بە ئەنجامدانی مانۆری سەربازی.\nهەروەها هەر دوێنێ ڕۆژێک پاش مانگرتنی سەرتاسەری لە ڕۆژهەڵاتی کوردستان، هێزەکانی سوپای پاسداران، لە شارەکانی بانەی سەر بە سنە و بۆکان و مەهابادی سەربە ورمێ بە ناو شارەکاندا گەڕاون بە پەخش کردنەوەی سرودی شەڕ هەوڵیانداوە خەڵک چاوترسێن بکەن، هەر ئەو سرودەی لە سەردەمی شەڕی نێوان ئێران و عێراقدا لە بەرەکانی شەڕ لە دژی سوپای عێراق پەخش دەکرایەوە.\nسەرنجڕاکێشە کە هەر دوێنێ حکومەتی ئێران هاوکات بە بۆردوومانەکانی سوپای تورک بۆسەر ناوچەی برادۆست ئەو ناوچەیەی تۆپباران کرد، هاوکاریی لەو بابەتەش لەنێوان ئێران و تورکیادا بۆ بۆردوومان و تۆپبارانکردنی کوردستان دوایین جار لە ساڵی ٢٠١١دا ڕوویدابوو.


ئێران وەک یەکێک لە ١٠ وڵاتی دەوڵەمەندی دنیا لەباری سەرچاوەکانەوە خاوەن حەشیمەتێکی زۆری هەژارانە کە ڕۆژبەڕۆژ ئەم ڕێژەیە زیاتر دەبێت و بەشێکی زۆری خەڵکی ئەم وڵاتە بۆ دابینکردنی ئاساییترین خواردنەکانیش لەگەڵ گەورەترین کێشەکان بەرەوڕوو دەبنەوە و خواردنی ژەمەچێشتێکی گەرم لەن شەو و ڕۆژێکدا بۆ زیاتر لە ١٠ ملیۆن کەس لە خەڵکی ئەم جوغڕافیایە بووەتە ئاواتێکی دەسپێڕانەگەیشتوو.\nبەپێی لێکۆڵینەوەکان لە دەیەی نەودی هەتاویدا یانی لە ساڵەکانی ١٣٩٠وە تا ١٤٠٠ ڕێژەی هەژارانی ئێران دوو هێندە زیادی کردووە و چوار ملیۆن کەسی دیکە هاتونەتە ژێر هێڵی هەژاری کە بەپێی پێوەرە نێونەتەوەییەکان هەر کەس ڕۆژی ٥/٥ دۆلار لە ڕۆژدا داهاتی نەبێت ئەم هێڵی هەژارییە دەیگرێتەوە.\nبەپێی لێکۆڵینەوەیەکی دیکە نزیکەی هەشت ملیۆن کەس لە چینی نێونجی چونەتە نێو توێژی نێونجی بۆ خوارەوە و پێگە و داهاتی ئابوورییان لەدەست داوە. ناوەندی ئاماری ئێرانیش بڵاوی کردۆتەوە کە زیاتر لە ٢ ملیۆن و ٤٠٠ هەزار کەس لە حەشیمەتی ١٥ ساڵ بۆ سەرەوەی خەڵکی ئێران بێکارن و هێڵی هەژاری گەیشتووەتە ١١ ملیۆن تمەن.\nهەر لەمبارەوە یووسف داودی بەناو نوێنەری خەڵکی سەراب لە مەجلیس ڕایگەیاندووە بەپێی ڕاگەیاندنی فەرمیی بانکی ناوەندی هێڵی هەژاری لەمساڵدا گەیشتووەتە ١١ ملیۆن تمەن بەو واتایەی ئەگەر بنەماڵەیەکی چوار کەسی لە هەیڤدا کەمتر لە ١١ ملیۆن داهاتی بێت لەژێر هێڵی هەژاریدایە و بەم پێیە زیاتر لە ٨٠ لەسەدی خەڵکی ئێران لەژێر هێڵی هەژاریدا دەژین.\nهەموو تاکێک مافی خۆیەتی کە خاوەن ئاستێکی باش لە ژیان بێت بۆ دابینکردنی سڵامەتی و خۆشگوزەرانی خۆی و بنەماڵەکەی بەتایبەت لەباری دابینکردنی خواردنەکان، خانوو و جلوبەرگ، چاوەدێری پزشکی و خزمەتگوزاری پێویستی کۆمەڵایەتیەوە. ئەمە بەشێکە لە مادەی ٢٥ی جاڕنامەی جیهانیی مافی مرۆڤ و بە دروستی ئاماژە بە هەندێ پێداویستی سەرەتایی دەکات کە هەر تاکێک مافی سەرەتایەتی خاوەنیان بێت بۆ ئەوەی کەرامەتی پارێزراو بێت و ئێمە لەم نووسراوەدا هەوڵ دەدەین بەپێی ئامارە جێگە باوەڕەکان ڕێژەی پارێزراوبوونی ئەم مافە سەرەتاییەی خەڵکی دانیشتووی جوغرافیای ئێران لێک بدەینەوە.\nهەر کەس لە شارەکانی ئێراندا سەردانی گەڕەكە پەراوێزنشینەکان بکات و لەو گەڕەکانەشدا سەردانی نانەواخانەکان بکات بۆی دەردەکەوێ کە لە هەر کۆڵانێکدا چەندین بنەماڵە هەن کە نانی وشکی سەرسفرەکانیان بە قەرز وەردەگرن و تەنانەت توانای دابینکردنی سەرەکیترین خواردنەکانیشیان نییە و زۆرن ئەو بنەماڵانەی کە کارتی یارانەکانیان بارمتەی دەس خاوەن نانەواخانەکانە و چەندین ساڵیشە یارانەکانیان تەنیا بەشی کڕینی نانەکەیان دەکات.\nبەپێی ئاخرین ئاماری ناوەندی ئاماری ئێران ڕێژەی هەڵاوسان گەیشتووەتە بەرزترین ئاستی خۆی یانی نزیکەی پەنجا لەسەد و هەڵاوسانی خواردەمەنی دەهەکەکانی خوارەوەی کۆمەڵگا ٦١ لەسەدی تێپەڕاندووە. لە مانگی ئاوریلیشدا سندووقی نێونەتەوەیی دراو نێونجی داهاتی مانگانەی هاووڵاتیانی ١٦٠ وڵاتی دنیای بڵاو کردوە کە ئێران لەم ڕیزبەندییەدا پلەی ١٦٠ بۆ خۆی مسۆگەر کردووە وەک کەمداهاتترین وڵاتی دنیا.\nلەم پێوەندییەدا مەحیەدین سەعیدی بەناو نوێنەری خەڵکی بەلووچستان باس لەوە دەکات کە بنەماڵەکان تەنانەت نان و هێلکەیەکیان بۆ بووەتە خەون و خەیاڵ؛ کرێکارێکی شارەداری مەریوانیش لە وتووێژێکدا لەگەڵ ئیلنا بە ئاماژە بە چکۆلەتربوونەوەی سفرەی کرێکاران دەڵێت: "بۆ چەند مانگ دەچێت کە گۆشتی سوورمان نەخواردوە و ماست تەنیا کاتێک دەخۆین کە میوانمان بیت، سەردەمێک هێلکەوتەماتە خواردنی سەرەکیمان بوو، هەنووکە هێلکە هێندە گران بووە کە ئەویش لە سەرسفرەکانمان کۆچی کردووە".\n"شانازی عەلیپوور" بەڕێوبەری یەکێک لە قوتابخانەکانی شاری ئابادان لە وتوێژێکدا لەگەڵ هەواڵدەریی ئیلنا ڕایگەیاندووە: "بنەماڵەی زۆر لە قوتابیەکانمان توانایی دابینکردنی پێنج هەزاریان بۆ وەرگرتنەوەی کارنامەی خوێندنی منداڵەکانیان نەبووە".\nلەباری دابینکردنی خانووەوە خەڵکی ئێران خاوەن کەمترین توانایی بۆ دابینکردنی ئەم نیازەن؛ بەپێی نوێترین ڕاپۆرتی بانکی ناوەندی لە مانگی خەرمانانی ئەمساڵدا بەبەراورد لەگەڵ خەرمانانی ١٣٩٩ نرخی خانوو ٣٠.٥ زیادی کردووە؛ هەروەها کرێ خانوویش نزیکەی ٤٥ لەسەد بەبەراورد لەگەڵ ساڵی پێشوو هەڵکشاوە. ئەمە لەکاتێکدایە کە زیاتر لە ٣٠٪ی خەڵکی ئێران خاوەن خانوو نین و دیاردەی کارتۆنخەوی و گۆڕخەوی بوەتە دیاردەیەکی ئاسایی.\nلەباری کڕینی جلوبەرگی شیاوەوە ئەگەر سەردانی دووکاندارانی فرۆشیاری جلوبەرگ بکەین بە باشی هەست بە قووڵی کارەساتەکە دەکەین کاتێک کە زۆربەی نزیک بە تەواوی ئەم دووکاندارانە دەڵێن فروشیان ٩٠٪ دابەزیوە و ئەمەش بەپێی ئەو ئامارانەی لە سەرەوە ئاماژەمان پێکردن شتێکی ئاساییە چون کاتێک بنەماڵەیەک توانای کڕینی خواردن و دابینکردنی خانوی وەک شوێنی ژیان نەبێت چۆن دەتوانێ جلوبەرگ دابین بکات.\nلەباری ئاستی چاوەدێری پزشکی و خزمەتگوزاری پێویستی کۆمەڵایەتیشەوە خەڵک لە دۆخێکی قەیراناویدا ژیان بەسەر دەبن و زۆرن ئەو نەخۆشانەی کە لەبەر تێچووی زۆری دەواودەرمان و خزمەتگوزاری پزشکی توانای چوونە نەخۆشخانەکانیان نییە و هەر بەم هۆیەش زۆر نەخۆشی کە دەکرێ لە سەرەتاوە بە چوونە لای پزشک چارەسەر بکرێت بەڵام بەهۆی دەسکورتی و نەچوونە لای دوکتور دەبێتە نەخۆشییەکی سەخت و لە زۆر حاڵەتدا دروسبوونی نەخۆشی چارەسەرنەکراو.\nهەر لەم پەیوەندیەدا بەپێی هەواڵی ناوەندی نەوەدی ئابووری نەخۆشەکان لە نەخۆشخانە دەوڵەتییەکانی وڵاتدا لە نێوان ساڵەکانی ١٣٧٩تا `٣٩٧دا دەبووایە ٣٥ لەسەدی گشت تێچووی دەرمانەکەیان بدەن، کە ئەم ڕێژەیە دوو هێندەی نێونجی جیهانیە و بێگومان ئەم ڕێژە لە ئێستادا هەڵکشانی زیاتری بە خۆیەوە بینیوە و ئەو کەسانەش کە خاوەن دەفتەرچەی بیمەن دەزانن کە زۆربەی دەرمانەکان و تێچوەکانی چارەسەرکردنی نەخۆشیەکان هیچ بیمەیەک نایگرێتەوە و نەخۆش و بنەماڵەکانیان دەبێت لە گیرفانی خۆیان ئەم تێچووانە بدەن ئەگەر توانای چون بۆلای دوکتوریان هەبێت.\nبەشی دووهەمی مادەی ٢٥ی جاڕنامەی جیهانیی مافی مرۆڤ ئاماژە بەوە دەکات کە هەر مرۆڤێک مافی خۆیەتی کە لە سەردەمی بێکاری،لەدەسدانی ئەندامێکی جەستەی، پیری و تەواوی نموونە هاوشێوەکاندا کە توانای دابینکردنی بژێوی ژیانی نییە یان بەهۆی هۆکارێکی بەدەر لە ئیرادەی خۆی ئەم توانای نامێنێ خزمەتگوزاریی کۆمەڵایەتی بۆ دابین بکرێت.\nئاستی قەیران لەمبارەوە وەک عەرەب دەڵێت: "اظهر و من الشمسە" و لەم پەیوەندیەدا تەنیا ئاماژە بە یەک ئاماری ناوەندی ئاماری ئێران دەکەین کە ڕادەگەینێت؛ مووچەی مانگانەی یەک لەسەر سێی بەساڵاچووانی ئیران تەنیا بەشی دە ڕۆژ لە مانگدا دەکات و بۆ بیست ڕۆژەکەی دیکە ناچار بە وەرگرتنی قەرزن، خەڵک باش دەزانن کە ئەمە دۆخی باشترین گروپی نێو ئەو کەسانەیە کە لە بەشی دووهەمی مادەی ٢٥ی جاڕنامەی جیهانیی مافی مرۆڤدا ئاماژەیان پێکراوە چوون زۆربەی ئەم کەسانە نە مووچەیەکی تایبەتیان هەیە نە هیچ خزمەتگوزاریکی کۆمەڵایەتیشیان بۆ دابین دەکرێ.\nتا ئێرە بەپێی ئامارە جێگەی باوەڕەکان و ئەو شتانەی کە هەر تاکێک دەتوانێ خۆی هەستی پێ بکات ئاماژەمان بە ئاستی چارەڕەشی بەشێکی زۆری دانیشتوانی جوغرافیای ئێران کرد و دیارە هەر بەپێی ئامارەکان ئاستی چارەڕەشی نەتەوە کۆلۆنیکراوەکان لەم ڕێژەیەش زیاترە؛ لەم بارەیشەوە تەنیا ئاماژە بە یەک ئامار دەکەین کە ناوەندی ئاماری ئێران بڵاوی کردوەتەوە کە ڕێژەی هەڵاوسان لە پارێزگاکانی کرماشان، سنە، چوارمەحاڵی بەختیاری، کۆهگیلویە و بۆیرئەحمەد، ئیلام، ورمێ، خوراسانی باکوور و زەنجان ٥٠ لەسەدی تێپەڕ کردووە. هەروەها ڕێژەی هەڵاوسانی خاڵ بە خاڵ لە پارێزگای ورمێ زیاتر لە ٥٣ لەسەدە، کەوابوو لەم ناوەدا دانیشتوانی زاگڕۆس لەگەڵ زیاترین ئاستی هەڵاوسان و هەژاریش بەرەوڕوون.\nئامارەکان و ژیانی ئاسایی خەڵک بە ڕوونی ئاستی هەژاریی پیشان ئەدەن بەڵام کۆماری ئیسلامیی ئێران و ڕاگەیەندنەکانی و سپا سایبرییەکەی لە هەوڵی ئەوەدان کە سەرچاوەی ئەم قەیرانانە بگەڕێننەوە بۆ دەرەوەی بەڕێوەبەرایەتیەکەیان و گرێی بدەنەوە بە گەمارۆکانی ئەمریکا؛ ئەمە لەحاڵێکدایە بەپێی وتەی سەرۆکی پۆلیسی تەناهی ئابووری لە شەش مانگی یەکەمی ئەمساڵدا ڕێژەی ئێختلاس بەبەراورد لەگەڵ پارەکە ٣٣١ لەسەد زۆری کردووە. هەروەها ٦١ لەسەد کەیسەکانی ئێختلاس زیادیان کردووە و ٩٤ لەسەدیش تاوانبارانی ئێختلاس زیادیان کردووە.\nهەروەها ڕایگەیاند ڕێژەی بەرتیلدان و بەرتیلوەرگرتن ٣٥٧ لەسەد زیادی کردووە و ڕێژەی کەیسەکانیشی ١٩ لەسەد و ڕێژەی تاوانبارانیشی ٢٨ لەسەد هەڵکشانیان بە خۆیانەوە بینیوە. بەپێی بەڵگەکان تەنیا لە یەک نموونەی ئەم ئێختلاس و دزیانەدا هێندە پارەیەکی زۆر دزراوە کە ئەگەر دابەش کرایە لەنێو حەشیمەتی ئێراندا هەر کەسە و زیاتر لە یەک ملیۆن تمەنی بەر دەکەوت کەوابوو ئاستەنگ نەک نەبوونی پارە یان گەمارۆکان بەڵکو بەڕێبەرایەتی گەندەڵ و دز و خاوەن پلانە نەک بۆ بەختەوەریی خەڵک بەڵکو بۆ چارەڕەشی و هەژارهێشتنەوەی خەڵکانی ژێردەسی و لەم پەیوەندیەدا قاڵیباف لە وتووێژ لەگەڵ "ئیسنا"دا ڕایگەیاند کە بە کەڵکوەرگرتن لە کەمترین داتا و لێکۆڵینەوەکان زیاترین بڕیارەکان دەدەین و ئەمەش بووەتە هۆی ئەوەیکە بەردەوام کێشەکانمان زیاتر بێت؛ هەروەها وتی: "هیچ شوێنپێیەک لە بڕیار و بەڕێوەبەری لە وڵاتدا بوونی نییە و هیچ ڕێگەچارەیەک بۆ تێپەڕاندنی قەیرانەکان لەدەست بەڕێوەبەراندا نییە".\nکەتواری ڕاستەقینە ئەوەیە کە هۆکاری سەرەکی تەواوی ڕۆژڕەشیەکان و هەژاریی خەڵکی ئێران و بەتایبەت ئێمەی کۆلۆنیکراوی دانیشتووی زاگرۆس دەسەڵاتی کۆلۆنالیستیی کۆماری ئیسلامیە هەر بۆیە ئەرکی گشت مافخوراوانە بە پشتیوانیکردن لە بزوتنەوەی ڕاسان هەوڵ بۆ نەهێشتنی سەرچاوەی نەهامەتیەکانمان بدەین.


بۆ دیاریکردنی یەکەم رۆژی جەژن لیژنەی بینینی مانگ لە گڵەزەردە بەدوای مانگدا دەگەڕێن\nسعوودیه: "فه‌ریزه‌ی حه‌ج به رێكاره‌كانی خۆپارێزیی له كۆرۆنا به‌ڕێوه‌ده‌چێت"\nدانمارک.. ئەنجامدانی پەرستشەکانی شەوانی قەدر لە مزگەوتێکی نوێدا\nبه ده‌م نزاکردنەوه شه‌وی قه‌در له سوودان به‌رز راگیرا\nكەركووك..شەوى قەدر بەرز راگيرا\nبەرز راگرتنی شەوی قەدر لە کەرکووک\nشەوی قەدر کە دەکەوێتە دە شەوی کۆتایی مانگی رەمەزانی پیرۆز، گرنگییەکی تایبەتی ھەیە بۆ موسڵمانان و لە شاری کەرکووک-یش موسڵمانان و نوێژخوێنان لەم شەوەدا روودەکەنە مزگەوتەکان و تا بەرەبەیان سەرقاڵی نوێژخوێندن و نزا و ئەنجامدانی مەراسیمی شەوی قەدر دەبن .\nشەقامی ئیسکان، وێستگەی خوان لە هەولێر\nشەقامی ئیسکان، کە یەکێکە لە زیندووترین شەقامەکانی هەولێر، بە هۆی ئەو چێشتخانانەی ریز لە دوای ریز تیایدا هەن لەگەڵ عەرەبانە گەڕۆکەکان و مێزی خواردن، هەموو جۆرە خوانێکی ناوچەکە دەست دەکەوێت.\n- گەنجە خۆبەخشەکانی مووسڵ، بازاڕی ناوچەی کۆن لە بەشی راستی شاری مووسڵ کە بەدرێژایی چوار ساڵی رابردوودا بەھۆی شەڕەکانی دژبە داعشەوە وێرانبوو، بە پاڵپشتی دارایی ئاژانسی ئەمریکا بۆ گەشەپێدانی نێودەوڵەتی (USAID) بووژاندەوە.\nخورما خواردنی دڵخوازی سەر خوانی بەربانگ\n- خورما، یەکێکە لەو خواردنانەی لە جیهاندا خواستێکی زۆری لەسەرە و بەتایبەت لە مانگی رەمەزاندا یەکێکە لە خواردنە سەرەکییەکانی سەر خوانی بەربانگ. - موسڵمانان لە کاتی بەربانگ هەم وەک بەجێهێنانی سوونەتێک و هەم وەک خواردنێکی تەندروست، خورما دەخۆن.


قوباد تاڵەبانی بۆ بەرپرسانی حكومی:خزمەتی هاوڵاتیان بكەن – Politic Press\nقوباد تاڵەبانی، داوا لە بەرپرسانی یەكێتی و گۆڕان دەكات؛ پێكەوە كار بۆ سەرخستنی هاوپەیمانی كوردستان بكەن لەپێناو بەدیهێنانی خواست و مافەكانی گەلی كوردستان و خزمە‌تی هاوڵاتییان.\nقوباد تاڵەبانی، جێگری سەرۆكی ئەنجومەنی وەزیران ئەمڕۆ 28ی ئابی 2021 لەكۆبوونەوەیەكدا لەگەڵ بەرپرسانی حكومی یەكێتی و گۆڕان لە سلێمانی بە ئامادەبوونی شاناز ئیبراهیم ئەحمەد و ئاسۆ رەحیم و دكتۆر هەڤاڵ ئەبوبەكر و كاندیدەكانی سلێمانی هاوپەیمانی كوردستان، باسی لە گرنگی هەڵبژاردنی داهاتووی پەرلەمانی عێراق كرد و ئامادەكارییەكانی دەستپێكردنی بانگەشە و ئەركی بەرپرسانی حكومی خستەڕوو.\nلە كۆبوونەوەكەدا قوباد تاڵەبانی ئاماژەی بە گرنگی خزمەتكردنی هاوڵاتیان و پاراستنی ئارامی و سەقامگیری دا و جەختی كردەوە خواستەكانی هاوڵاتیان بە ئێمەی یەكێتی و گۆڕان دێنەدی، بۆیە دەبێت پێكەوە كار بكەین بۆ سەرخستنی هاوپەیمانی كوردستان و كاندیدەكانی.\nلە بەشێكیتری كۆبوونەوەكەدا داوای لە بەرپرسانی حكومی كرد، سەرەڕای ئەركەكانیان لە كاری حكومی كە خزمەتكردنی هاوڵاتییانە، هاوكار بن لەگەڵ ئێمە و كاندیدەكان و كاربكەن بۆ جێبەجێكردنی بەرنامەی هاوپەیمانی كوردستان.\nوتیشی: بەشێكی زۆری گرفت و كەموكوڕییەكانی هەرێمی كوردستان، چارەسەر كردنیان لە بەغدایە، بەتایبەت پرسی بودجە و شایستە داراییەكانی مووچەخۆران.\nقوباد تاڵەبانی راشیگەیاند، ئێمە لەبەردەم تاقیكردنەوەیەكی گرنگداین و ئەم هاوپەیمانێتیەش دواین خەون و روئیای خوالێخۆشبووان مام جەلال و كاك نەوشیروانە، بۆیە دەبێت هەمووان هەوڵی سەرخستنی بدەین و ئەو خەونە گەورەیەش بەدی بهێنین.\nلەكۆتایی قسەكانیشیدا، جەختی كردەوە كە دەبێت كار بكەین لەسەر بەشداریكردنی زۆرترین دەنگدەر لەو هەڵبژاردنەدا، یەكگرتوویی یەكێتی و گۆڕان لێرە و لە بەغدا كاریگەری دەبێت لەسەر باشتر خزمەتكردن و بەدەستهێنانی مافە ڕەواكانی گەلی كوردستان.\nTags: بەغدا قوباد تاڵە‌بانی هاوپەیمانی كوردستان\nدانپێدانانی گروپێكی داعش لە هەولێر بڵاوكرایەوە


زانیاریاریه‌كانی به‌كارهێنه‌ر ده‌پارێزێتFirefoxڤێرژنه نوێیه‌كه‌ی\nپێش 3 هەفتە 121 جار خوێنراوەتەوە\nكۆمپانیای "مۆزێلا"له‌م چه‌ند ساڵه‌ی دواییدا په‌ره‌ی یاوه به براوسه‌ری Firefox بۆ ئه‌وه‌ی به‌شێوه‌یه‌كی ئاسان به‌كار بهێنراێت و باشترین خزمه‌تگوزاری پێشكه‌ش به به‌كارهێنه‌ران بكات و پارێزگاریش له داتا و زانیارییه‌كانیان بكات.\nشاره‌زایان له كۆمپانیای "مۆزێلا" ئه‌وه‌یان ڕاگه‌یاندووه ڤێرژنه نوێیه‌كه‌ی به‌رنامه‌ی Firefox له ئێستادا توانایه‌كی به‌هێزی هه‌یه بۆ پاراستنی زانیارییه‌كانی به‌كارهێنه‌ران و ته‌نانه‌ت كۆمپیوته‌ره‌كانیشیان له هێرشه ئه‌لیكترۆنییه كان و ده‌ستبه‌سه‌رداگرتنی كۆمپیوته‌ر ده‌پارێزێت.\nهه‌روه‌ها ئاماژه‌ش به‌وه دراوه ڤێرژنی Firefox 68 كه ئێستا به‌رده‌سته، ڕێگری ده‌كات له‌و وێبسایتانه‌ی كه زانیاری به‌كارهێنه‌رانیان به‌بێ ڕه‌زامه‌ندی به‌كارهێنه‌رانیان ده‌به‌ن،وه‌ك سه‌ردانی كردنی وێبسایت و ئه‌و شتانه‌ی كه بۆیان ده‌گه‌ڕێت له‌ئینته نێت یان ئه‌و میوزیكه‌ی كه گوێی لێده‌گرێت، به‌وهۆیه‌شه‌وه پاشان به‌هۆی ڕیكلامی ئه‌و بابه‌تانه‌وه به‌كارهێنه‌ران بێزارده‌كه‌ن.\nهه‌روه‌ها ڕوونیش كراوه‌ته‌وه Firefox پشتده‌به‌ستێت به په‌نجه‌مۆری ئه‌لیكترۆنی بۆ به‌كارهێنه‌ران بۆ پارێزگاری كردن، هه‌روه‌ها پشت به ژماره‌ی نهێنی تایبه‌ت به ئامێره‌كانی كۆپیوته‌ر ده‌به‌ستێت كه به‌كار و هه‌ڵده‌ستێت به ڕێك خستنی تؤڕی ئینته‌رئینته‌رنێت .\nشاره‌زایان ئامۆژگاری به‌كارهێنه‌ره‌كانی Firefox ده‌كه‌ن، بۆ ئه‌وه‌ی پارێزگاری له زانیارییه‌كانیان بكرێت پێویسته به‌شێوه‌یه‌كی به‌رده‌وام ئه‌بده‌یتی براوسه‌ره‌كه بكه‌نه‌وه، چونكه كۆمپانیاكه له‌هه‌ر ڤێرشنێكدا په‌ره به‌تایبه‌تمه‌ندییه‌كانی پاراستنی به‌كارهێنه‌رانی ده‌دات، هه‌روه‌ها له‌گه‌ڵ هه‌ر ئه‌بده‌یتكردنه‌وه‌یه‌كدا سه‌رجه‌م داتاكانی پێشووی به‌كارهێنه‌ران ده‌سڕێته‌وه كه ئه‌مه‌ش تایبه‌تمه‌ندییه‌كی باشه له‌كاتی ئه‌گه‌ری ڕوودانی ده‌ستبه‌سه‌رداگرتنی كۆمپیوته‌ری به‌كارهێنه‌ر له‌لایه‌ن هاككه‌رانه‌وه.


کەلار.. گۆڕانکاری لە شێوازی کارکردنی مۆلیدە ئەھلییەکاندا دەکرێت\nدلێر عه‌بدولڕه‌حمان 05/02/2019 - 12:17 بڵاوکراوەتەوە لە كوردستان\nبەرپرسی ڕاگەیاندنی قایمقامیەتی کەلار ڕای دەگەیەنێت، گۆڕانکاری لە شێوازی کارکردنی مۆلیدە ئەھلییەکانی سنوورەکەدا دەکرێت و پێویستە لەکاتژمێر 7ی سەرلەبەیانی تا 1ی شەو لەکاتی پچڕانی کارەبانی نیشتمانیدا، کارەبا بە ھاووڵاتییان بدەن.\nسیروان حەسەن، بەرپرسی ڕاگەیاندنی قایمقامیەتی کەلار، بە (باسنیوز)ی ڕاگەیاند: "شەھاب حاجی ئەحمەد، قایمقامی کەلار لەگەڵ لێژنەی مۆلیدە ئەھلییەکانی کەلار کۆ بووەتەوە و لە کۆبوونەوەکەدا بڕیار دراوە بە گۆڕانکاریکردن لەشێوازی کارپێکردنی مۆلیدە ئەھلییەکان بەشێوەیەک لە کاتژمێر 7ی سەرلەبەیانی تا کاتژمێر 1ی شەو لەکاتی پچڕانی کارەبای نیشتمانیدا کارەبا بە ھاووڵاتییان بدەن".\nگوتیشی: "ھەر مۆلیدەیەک خراپ بێت، پێویستە خاوەنەکەی لەماوەی 24 کاتژمێردا چاکی بکاتەوە و ھەر مۆلیدەیەکیش پابەند نەبێت لەکاتی ئاگادارکردنەوەی لێژنەی مۆلیدە ئەھلییەکان لەلایەن ھاووڵاتییانەوە، لێپرسینەوە لەگەڵ خاوەنەکەیدا دەکرێت".\nشاره‌زوور... ڕێكخراوێكی مەدەنی پێداویستیەكانی دوو كتێبخانه‌ى حكومی دابین ده‌كات\nچه‌مچه‌ماڵ... گه‌نجێك له ئاودا خنكا\nبەوێنە.. لە کەلار دەست بەسەر ژمارەیەک ماتۆرسکیلدا گیرا


کوردگەردانی | KURDPLAT\nکوردپلات 10/20/2020 02:16:00 م ليست هناك تعليقات\nنازانم بۆ وتراوە "سەردەمی پاشاگەردانی" بەڵام ئەوەی ڕونە "گەردانی" ھێمایە بۆ پشێوی و بێسەروبەری و دەربڕی خراپترین دەسەڵات و بەڕێوەبردنە. لەودۆخەدا پاشا بەھەر ھۆکارێکە، سەرگەرمی شتە پوچ و بچوکەکانی خۆیەتی و ئاگای لە ژیانی خەڵک و بەڕێوەچونی مەملەکەت نیە.\nئەگەر واز لەپاشا بھێنین و بگەڕێینەوە سەرخۆمان، ئەوا ئێستا دروست سەردەمی کوردگەردانیە. چونکە سەرۆک و سەردار و فەرمانڕەواکانی کورد، ئاگایان لە مەملەکەت بڕاوە و خەریکی شتە پوچ و بچوکانن و لەڕێگای خێڵی چەکدار و گردبونەوەی ئیکۆسیاسی ناقۆڵاوە، کەناونراون حزب، سەرگەرمی ھەڵچنینی دەسکەوتە تایبەتیەکان و لێدانەوەی قەوانە سواوەکانی دوبەرەکی و دابەشکارین.\nڕاستە زیاد لەبەڵایەک بەتەنیشت جیھانەوە تەنگی بەکوردستان ھەڵچنیوە، بەڵام ئەوەش ڕاستە، ئەگەر کوردگەردانی نەبێت، کوردستان لە گۆڕەپانەکەدا تەنیا نیە و بەشێوەیەکی ڕێژەیی دەستی پشتیوانی جیھانی لەپشتە و چانسی دەربازبونێکی مسۆگەر و بنیاتنانی قۆناغێکی دیکەی دەسکەوتە نیشتیمانیەکانی لەبەردەمە، بەمەرجێک ژیریەکی پێکەوەیی بنوێنرێت و ئیرادەیەکی ئەودیوی حزبۆکڕاتیەت ھەبێت و بڵێت: وەرن؛ با ھەرێمەکە دەربێنین لەم چاڵی خودگەردانیە.\nلەم کوردگەردانیەدا، بەھاکان کەوتونەتە ژێر پێوە، بەھۆی برسێتی و نادادی و نادیاری چارەنوسەوە، نائومێدی سەرانسەری کۆمەڵگا تەنیوە، حزبەکان لەھێزێکی ئاسۆیی کۆمەڵایەتی نەرمەوە بۆ گروپی ستونی و توڕە و داخراو، وەرچەرخاون، سەرۆک و سەرکردەکان خەسڵەتە گرنگەکانی ڕێبەرایەتی گشتی و تایبەتمەندیە مێژوییە جوانەکانی کارێزمابونیان ھەتا بڕێکی زۆر لەدەستداوە،کۆمەڵگا لەسۆنگەی ھەژمونخوازی نەوەیەکی میراتگر و کەمئەزمونەوە کەوتۆتە دۆخی شپرەزەبون و پارچە پارچەبونەوە، ئازادیەکان بەرتەسک و حوکمڕانی ڕەشید و بنەماکانی دادپەروەری خەریکە دەبن سەڕاب.\nبەڕاستی وەک نەتەوە لەدۆخی خودگەردانیدان، ڕەنگە لێرەولەوێ دەستە ئۆلیگارچیەکان، بەدزی و گزی شتەبچوکەکانی خۆیان دەبەنەوە و پۆپۆلیزمیش توانای چەواشەکاری لەماوەیەکی دیاریکراودا کەوتۆتە بندەستەوە، بەڵام لەگشدا، نغرۆبونێکی دەستەجەمعی ھەیە، ناوبانگی ڕەمزەکان و چارەنوسی نەوەی نوێ و ئێستای گەل و ئایندەی نیشتیمان لەبەردەم زریان و لەناو قومارێکی سیاسی و دۆڕانێکی مەترسیداردایە کە دروست کوردگەردانیە، بۆ دەربازبونیش تیایدا بیری ورد و تەکبیرێکی پێکەوەیی و ئیرادەیەکی نیشتیمانخوازی گەورەتر لە بەرژەوەندی حزب و بنەماڵە و سەرۆک و گروپە ناتەبا و دەستڕۆیشتوەکانمان دەوێت، فریاکەون.


پەناخوازنی ستۆکهۆڵم مانیان لە خواردن گرتووە\nسێ شەممە, 27. 9. 2011\twww.heloykurdistan.com\nلە حەوتەمین رۆژی مانگرتنەکەیان دا پەناخوازنی ستۆکهۆڵم مانیان لە خواردن گرتووە.\nمانگرتنی پەناخوازانی کورد لە وڵاتی سۆئێد کە لە رۆژی ٢٠ی سێپتامبرەوە دەستی پێ کردووە لە مەیدانی sergelstorg شاری ستۆکهۆڵمی پایتەختی ئەو وڵاتە بەردەوامە لە رۆژی حەوتەمی مانگرتنەشیان دا مانیان لە خواردن گرتووە.\nفاتیح ئیبراهیم زادیان وتە بێژی ئەو مانگرتوانە بە ماڵپەڕی پێشمەرگەکانی راگەیاند، کە ئەوان تا وڵامێکی پێویستیان لە لایەن ئیدارەی کۆچی وڵاتی سۆئێد پێ نەدرێتەوە بەردەوام دەبن لە مانگرتنەکەیان و لە رۆژی سێشەممەو حەوتەمین رۆژی مانگرتنەکەشیان دا دەستیان بە مانگرتن لە خواردن کردووە.\nسەرجەمی ئەو پەناخوازانە ئەندامی پارتەکانی رۆژهەڵاتی کوردستانن کە لە لایەن ئیدارەی کۆچی سۆئێدەوە، داخوازی پەنابەرێتییەکەیان رەد کراوەتەوە.\nئیدارەی کۆچی سۆئێد بە کەڵک وەرگرتن لە راپۆرتێکی ساڵی ٢٠٠٨ی ئیدارەی کۆچی بریتانیا کە لەو دا هاتبوو ئەندامانی سادەی هێزە سیاسییە کوردییەکان لە ئەگەری چوونەوە بۆ وڵاتی ئێران لە گەڵ هیچ کێشەیەک بەرەوڕوو نابن، وڵامی رەد بە داخوازی زۆربەی ئەندامانی هێزە سیاسییە کوردییەکان دەداتەوە.\nئەوە لە کاتێک دایە کە ئیدارەی کۆچی بریتانیا پێداچوونەوەی بەو راپۆرتەی خۆی کردووە ە لە ئێستا دا کار بەو راپۆرتەی ساڵی ٢٠٠٨ی خۆی ناکات.\nئیبراهیم زادیان هەروەها رایگەیاند، کە لە حەوتەمین رۆژی مانگرتنەکەیان دا نوێنەری ئیدارەی کۆچی سۆئێد سەردانی کردوون، بەڵام هیچ بەڵێنێکی ئەوتۆی سەبارەت بە وەگەڕ خستنەوەی کەیسەکانیان و داواکارییەکانی مانگرتوان نەداوە.\nزۆربەی مانگرتووەکان دۆسییەکانیان لە لایەن ئیدارەی کۆچی سۆئێدەوە بەستراوە و داوایان لێ کراوە بە ویستی خۆیان بگەڕێنەوە بۆ ئێران. ئیدارەی کۆچ بەو پەناخوازانەی راگەیاندووە کە ئەگەر بە ویستی خۆیان نەگەڕێنەوە ئێران ئەوا پۆلیس بە زۆر دەیانگەڕێنێتەوە.\nئیبراهیم زادیان ئاماژەی بەوەشکرد کە لە کاتی سەردانی نوێنەری ئیدارەی کۆچ دا نوێنەری هێزە سیاسییەکانی کوردیش لەوێ ئامادە بوون و پشتیوانی خۆیان لە پەناخوازان راگەیاندووە.\nناوبراو داواشی کرد کە هێزە سیاسییەکان بە نووسراوی رەسمی پشتیوانی خۆیان لەو پەناخوازانە رابگەیەنن.\nئیبراهیم زادیان لە کۆتایی دا وتیشی: کە ئەوان بۆ ماوەی حەوتوویەک بەردەوام دەبن لە مانگرتن لە خواردن و ئەگەر دیسان ئیدارەی کۆچی سۆئێد وڵامی داخوازییەکانی نەدانەوە ئەوا رێگای دیکە بۆ رازی کردنی ئەو ئیدارەیە بۆ وڵامدانەوە بە داخوازییەکانیان دەگرنە بەر.


٣/١٦ ساڵرۆژی کیمیابارانی هەڵەبجەیە | AvaToday\n٣/١٦ ساڵرۆژی کیمیابارانی هەڵەبجەیە\n٣٢ ساڵ پێش ئێستا ڕژیمی ڕووخاوی بەعس چەکی کیمیایی دژی شاری هەڵەبجەی باشوری کوردستان بەکار هێنا و بە هۆیەوە ٥٠٠٠ ئینسان لە ژن و منداڵ و پیر شەهید بوون. کیمیاباران و کۆمەڵکوژکردنی هەڵبجە لە ڕیزی گەورەترین کۆمەڵکوژیەکانی سەدەی بیستەمە.\nتا ئیستا کیمیابارانی هەڵەبجە بە فەرمی لە لایەن نەتەوەیەکگرتووەکان بە ژنۆساید نەناسراوە. ٢٥ ڕەشەمە لە یادەوەری خەڵکی کوردستاندا وەک ڕۆژێکی لەبیر نەکراو و پڕ لە ڕقی پیرۆز بۆ بە دەستهێنانی ڕزگاری یەکجاری کوردستان لە دەست داگیرکەرانی عێراق، ئێران، سوریە و تورکیە دەمێنێتەوە.\nهەر نەتەوەیەکی دیکەی جیهان کۆمەڵکوژی وەک هەڵبجەی بەسەر هاتبایە تا ئیستا دەمێک بوو ئاڵاکەی لە بەر دەرگەی نەتەوە یەکگرتووەکان دەشەکایەوە. هەڵەبجە، قاڕنێو قەڵاتان و سەردەشت تەنیا بەشێکی چکۆلەن لە مێژووی هەڵسوکەوتی فاشیستی داگیرکەرانی کوردستان دژ بە خەڵکی کوردستان.\nبە تێکۆشان بۆ ڕزگاری کوردستان لە دەست داگیرکەران وەفای خۆمان بە خوێنی شەهیدەکانی هەڵەبجە و هەموو سەهیدەکانی کوردستان نیشان دەدەین. ئەگەر کوردی ڕۆژهەڵاتی کوردستان وریا نەبن دوور نییە کۆماری ئیسلامی و سوپای پاسداران بە بڵاوکردنەوەی ڤایروسی کڕۆنا کۆمەلکوژیەکی دیکەمان بەسەر بێنن.\nبە یەکگرتویی و وشیکاندنی خیانەتی ناوخۆیی دەتوانین کۆتایی بە کارەساتەکانی سەر نەتەوەکەمان و کوردستان بێنین.\nوێنەى عومەرى خاوەر کە ئێستا بووەتە سیمبولى شارى هەڵەبجە\nوێنەى بەکۆمەڵى گیانلەدەستدراوانى کیمیاییەکەى هەڵەبجە


پەیكەرەكانی بودا لەئەفغانستان چاك دەكرێنەوە\nHanah Hawramy 13/05/2019 - 09:56 بڵاوکراوەتەوە لە هەواڵ/هەمەڕەنگ\nتیمێكی هاوبەشی نێودەوڵەتی و ئەفغانی سەرقاڵی چاككردنەوە‌و نۆژەنكردنەوەی پەیكەرەكانی بودان لە ئەفغانستان كە لەسەردەمی تاڵیباندا تێكشكێنران و لە ناوبران.\nكاتێك بزووتنەوەی تاڵیبان لە ساڵی (1996) دا لە ئەفغانستان دەسەڵاتی گرتەدەست، چەندین شوێنەواری وێران كرد.\nلەو چوارچێوەیەدا ئەو ڕژێمە فەرمانیكرد هەموو پەیكەرە مێژوویی و شوێنەوارییەكان لەناوبەرێت كە بەبڕوای بزووتنەوەكە ئەو پەیكەرانە نیشانەو زیندووكەرەوەی سەردەمی بتپەرستی بوون.\nلەدوای ڕووخانی ئەو رژێمەش لە ساڵی (2002) دا تیمە نێودەوڵەتییەكان و پسپۆڕانی ناوخۆیی شوێنەوار لە ئەفغانستان هەڵمەتێكیان دەستپێكردووە بۆ چاككردنەوەو نۆژەنكردنەوەی ئەو شوێنەوارانەی كە تێكدراون یان شێوێندراون یان لە ناوبراون.\nیەكەم كاری ئەو تیمە هاوبەشە چاككردنەوەو نۆژەنكردنەوەی تابلۆی كۆمەڵە پەیكەری بودایە كە یەكێك بووە لە شوێنەوارە هەرە بەناوبانگەكان لە ئەفغانستانداو بەشێك بوون لە مێژوو و كەلەپوری دێرینی ئەو وڵاتە.\nشوێنەوارناسانی نێودەوڵەتی ئاماژە بەوە دەدەن كە پێشترو لە كۆندا ئەفغانستان پێگەیەكی بودایی دیار‌و بەرجەستەی هەبووە‌و ناوچەیەكی بەناوبانگیش بووە بەو پێیەی كەوتووەتە سەر ڕێگەی بازرگانی ئاوریشم.\nلەسەردەمی بزووتنەوەی تاڵیباندا ئەو تابلۆی كۆمەڵە پەیكەرە لەلایەن چەكدارانی تاڵیبانەوە بەچەكوش تێكشكێنراوە و وردو خاش كراوە، بەڵام لە كاتی خۆیدا لەلایەن دڵسۆزان و خەمخۆرانی شوێنەوارەوە كۆكراوەتەوە و لە شوێنی نهێنیدا پارێزراوە. ئێستاش ئەو تیمە هاوبەشە سەرقاڵی دووبارە پێكەوە لكاندنی پارچەكانی ئەو تابلۆ پەیكەرەن كە پارچەكانی نزیكەی (7000) پارچەی وردو گەورەیە.\n(نەجیبولڵا ئەسەدی) نۆژەنكەرەوە لەمۆزەخانەی كابۆل دەڵێت، كاتێك زانیم ئەو پەیكەرانە تێكدراون، خەمباربووم و دڵتەنگ بووم، وامزانی ئەوە خۆمم تێكشكێنراوم و پارچەپارچەكراوم، چونكە ئەو شوێنەوارانە بە تەنها هی ئێمە نییە، بەڵكو هی جیهانیشە.\nئەسەدولڵا دەڵێت، ئەو پەیكەرانە ڕۆژگارێك بوو سومبولی شارستانییەتی دەوڵەمەندی ئەفغانستان بوون، دوای تێكشكاندنیشیان بوونە شاهێدی تووندڕەوی ڕژێمی تاڵیبان.


شەش پرۆژەی پارێزگا بۆ چەند شوێنێكی جیاواز\nپارێزگای سلێمانی 2019-07-16\nپارێزگای سلێمانی لەسەر بودجەی گەشەپێدانی هەرێمەكان، شەش پرۆژەی خزمەتگوزاریی‌و گرنگی خستوەتە بواری جێبەجێكردنەوە، كە هەندێكیان جێبەجێ كراون‌و بەشێكیشیان لەبواری جێبەجێكردندان، پرۆژەكانیش بەردەوامییان دەبێت.\nكۆی تێچووی پرۆژەكان كە شەش پرۆژەی گرنگن بریتییە لە 124 ملیۆن‌و 582 هەزار‌و 500 دیناری عێراقی، كە دەرخستەیان بۆ كراوە‌و دوای رەزامەندیی لایەنە پەیوەندیدارەكان‌و هەڵسەنگاندنی ورد خراونەتە بواری جێبەجێكردنەوە بەشێوەی راستەوخۆ، بەشێك لەپرۆژەكان تەواو كراون‌و بەشێكی دیكەشیان لەبواری جێبەجێكردندان، بەمشێوەیەی لای خوارەوە:\nپرۆژەی یەكەم: بەگوێرەی فەرمانی ژمارە (3701) لە 1/4/2019، بڕی 21 ملیۆن‌و 651 هەزار دیناری عێراقی لەلایەن پارێزگاوە لەسەر بودجەی گەشەپێدانی هەرێمەكان تەرخان كراوە، بۆ مەبەستی جێبەجێكردنی پرۆژەی (دروستكردنی دوو هۆڵ‌و دوو ژووری مامۆستا لەناو كۆلێژی زانستە كشتوكاڵییەكان لەبەكرەجۆ) كە بەشێوەی راستەوخۆ‌و لەماوەی 90 رۆژدا لەلایەن بەڕێوەبەرایەتیی ئەندازەی پارێزگاوە جێبەجێ دەكرێت.\nپرۆژەی دوەم: بەگوێرەی فەرمانی ژمارە (3734) كە لە 1/4/2019دا بڕیار لەسەر جێبەجێكردنی دراوە‌و بڕی 17 ملیۆن‌و 166 هەزار‌و 500 دیناری عێراقیی بۆ تەرخانكراوە لەسەر بودجەی گەشەپێدانی هەرێمەكان‌و بەشێوەی راستەوخۆ لەلایەن شارەوانیی قەزای پێنجوێنەوە جێبەجێ كراوە لەماوەی 30 رۆژدا، كە بریتی بوە لە (فراوانكردنی شوێنی عارەبانەكان‌و گواستنەوەی لەقەزای پێنجوێن).\nپرۆژەی سێهەم: بەفەرمانی ژمارە (3854) لە 4/4/2019دا، بڕی 60 ملیۆن‌و 42 هەزار دیناری عێراقی لەلایەن پارێزگاوە لەسەر بودجەی گەشەپێدانی هەرێمەكان تەرخان كراوە بۆ جێبەجێكردنی پرۆژەی (دروستكردنی 10 كابینە لەسەر بانی بینای كۆلێژی زمانی كوردی لەزانكۆی هەڵەبجە)، كە بەشێوەی راستەوخۆ لەلایەن بەڕێوەبەرایەتیی ئەندازەی پارێزگاوە لەماوەی 90 رۆژدا جێبەجێ دەكرێت.\nپرۆژەی چوارەم: بەگوێرەی فەرمانی ژمارە (3778) كە رۆژی 4/4/2019 دەرچوە، لەسەر بودجەی گەشەپێدانی هەرێمەكان، بڕی 3 ملیۆن‌و 957 هەزار دیناری عێراقی لەلایەن پارێزگاوە تەرخانكراوە بەمەبەستی جێبەجێكردنی پرۆژەی (دابینكردن‌و دانانی تانكی ئاو بۆ قوتابخانەی عەربەتی بنەڕەتی بەسەرجەم پێداویستیەكانەوە لەعەربەت)، كە لەلایەن بەڕێوەبەرایەتی ئەندازەی كاروباری هونەریی سەر بەپارێزگا بەشێوەی راستەوخۆ لەماوەی 75 رۆژدا جێبەجێ دەكرێت.\nپرۆژەی پێنجەم: بەفەرمانی ژمارە (3879) كە لە 4/4/2019دا دەرچوە، لەسەر بودجەی گەشەپێدانی هەرێمەكان لەلایەن پارێزگاوە بڕی 14 ملیۆن‌و 545 هەزار دیناری عێراقی تەرخانكراوە بۆ جێبەجێكردنی پرۆژەی (دروستكردنی 3 ژووری خوێندن بەكابینە بۆ خوێندنگەی كانی شەهیدان لەگوندی كانی شەیتان) كە بەشێوەی راستەوخۆ لەلایەن بەڕێوەبەرایەتی ئەندازەی كاروباری هونەریی سەر بەپارێزگا لەماوەی 75 رۆژدا جێبەجێ دەكرێت.\nپرۆژەی شەشەم: بەگوێرەی فەرمانی ژمارە (3962) كە رۆژی 8-4-2019 دەرچوە، لەلایەن پارێزگاوە بڕی 7 ملیۆن‌و 221 هەزار دیناری عێراقی لەسەر بودجەی گەشەپێدانی هەرێمەكان تەرخانكراوە بەمەبەستی جێبەجێكردنی پرۆژەی (هەڵكەندنی بیری سەتحی بۆ گوندی چەمی سمۆرە لەناحیەی سێوسێنان لەقەزای قەرەداغ) كە بەشێوەی راستەوخۆ لەلایەن بەڕێوەبەرایەتی ئاوی دەوروبەری سلێمانییەوە لەماوەی 35 رۆژدا جێبەجێ كراوە.


ئه‌گه‌ر به‌غدا جدى بێت‌و ئیراده‌و مه‌یلى ڕێكه‌وتنى هه‌بێت به‌گوێره‌ى ده‌ستور، ئێمه ئاماده‌ین - Mehr News Agency\nAP ١٤٠١ جۆزەردان ٢٨ ٢٠:٢٠\nNews Code 42452\nبە پێی ڕاپۆرتی ئاژانسی هەواڵی مێهر، مه‌سعود بارزانى له‌میانى بەشداری ناساندنی چەند کتێبێکی شۆڕشەکانی بارزان ئاماژه‌ی به‌دۆخى ئێستاى عێراق كرد و ڕایگه‌یاند: "به‌داخه‌وه له‌كۆنه‌وه تائێستا خۆشباوه‌ڕبوین‌و به‌دوو قسه‌ى خۆش قه‌ناعه‌تمان به‌هه‌موو شتێك كردووه، من خۆزگه ده‌خوازم ئه‌وه‌ى ئیسَستا ده‌یزانین زۆر زوتر بمانزانیایه".\nئه‌وه‌شى وت:"ناوچه‌كه تووشى قه‌یرانێكى گه‌وره هاتووه، تیرۆر هێشتا هه‌ڕه‌شه‌یه‌كى مه‌ترسیداره‌و من ئێستاش ده‌یزانم تیرۆر هه‌ر ماوه‌و ته‌واو نه‌بووه‌و ده‌مێنێت".\nسه‌باره‌ت به‌قه‌یرانى سیاسیی لایه‌نه‌كانیش وتى:"نه‌یانهێشت ئه‌نجامه‌كانى هه‌ڵبژاردن وه‌ك خۆى بڕوات، ئێستا عێراق له‌قه‌یرانێكى گه‌وره‌و قوڵدایه، ئه‌وه‌ى به‌ئێمه بكرێت هه‌وڵى چاره‌سه‌رى كێشه‌كانى عێراق ده‌ده‌ین، ئه‌گه‌ر به‌غداش جدى بێت‌و ئیراده‌و مه‌یلى ڕێكه‌وتنى هه‌بێت به‌گوێره‌ى ده‌ستور، ئێمه ئاماده‌ین".\nهۆشداریی به‌به‌غدا داو ته‌ئكیدیكرده‌وه، "ئه‌گه‌ر به‌غدا بیه‌وێت به‌میزاج بڕیارى نایاسایی دژى مافه‌كانى خه‌ڵكى هه‌رێمى كوردستان بده‌ن‌و ئه‌و مافه‌ى لێ بسه‌ننه‌وه كه ده‌ستوور پێیداوه، ئه‌وه پێویسته بزانن قابیلى قبوڵ نییه".\nله‌باره‌ى ده‌نگۆى نه‌مانى هه‌رێمى كوردستانیش بارزانى ته‌ئكیدیكرده‌وه، "لێره‌و له‌وێ زۆر كه‌س هه‌ن ده‌ڵێن، هه‌رێمى كوردستان به‌ره‌و نه‌مان ده‌چێت، پێویسته بزانن، ئه‌گه‌ر زۆر ئێستا زۆركه‌س هه‌بن هه‌ڕه‌شه‌ى چه‌ك‌و ته‌حه‌دا بكه‌ن، پێویسته ئه‌وه بزانن، خه‌ڵكى له‌وان به‌هێزتر هه‌بووه‌و خۆیان تاقیكردۆته‌وه‌و ده‌ره‌نجامه‌كه‌شى ماڵوێرانى بووه".\nئه‌وه‌شى به‌بیرهێنایه‌وه، "هیچ كات له‌گه‌ڵ شه‌ڕ نین‌و نه‌مانویستووه، به‌ڵام له‌به‌رامبه‌ر هه‌ر شه‌ڕێكیش ئێمه ته‌سلیم نابین، ئه‌م هه‌رێمه به‌خوێن هاتۆته به‌رهه‌م‌و به‌خوێنى ڕۆڵه‌كانیشمان ده‌یپارێزین".